মাছশূন্য হতে পারে বঙ্গোপসাগর – Probashi Bangla Tv\nআল্লামা আহমদ শফীর মৃত্যুতে আইনমন্ত্রীর শোক\nবলিউডে কাদা ছোঁড়াছুড়ি মধ্যে এবার কঙ্গনাকে এক হাত নিলেন সানি\nমাদক সংশ্লিষ্টতা নিয়ে মিডিয়া ট্রায়াল, আদালতে গেলেন রাকুল\nকাল থেকে যুক্তরাষ্ট্রে নিষিদ্ধ হচ্ছে টিকটক ও উইচ্যাট\nমাছশূন্য হতে পারে বঙ্গোপসাগর\nপ্রবাসী বাংলা সংবাদ\t প্রকাশ ফেব্রু ১৫, ২০২০ ৭২\nমিঠা পানির মাছ উৎপাদনে এবং ইলিশ রক্ষায় সফলতা থাকলেও বঙ্গোপসাগরে মাছের পরিমাণ কমছে এবং কিছু কিছু সামুদ্রিক মাছের প্রজাতি অনেকটা নিঃশেষ হতে চলেছে বলে সতর্ক করছেন বিজ্ঞানীরা।\nনির্বিচারে সামুদ্রিক মাছ শিকার এবং অনিয়ন্ত্রিত ও অবৈধ মাছ ধরা বন্ধ না হলে ভবিষ্যতে বঙ্গোপসাগর মৎস্যশূন্য হয়ে যেতে পারে বলেও আশঙ্কা করা হচ্ছে। সামুদ্রিক মৎস্য গবেষণা ও জরিপের মাধ্যমে এ মূল্যায়ন করছেন গবেষকরা।\nবাংলাদেশের সাগরে মাছের মজুদের কোনও সঠিক হিসেব নেই, আর কী পরিমান মাছ ধরা যাবে তারও সীমা পরিসীমা নির্ধারিত নেই। কারণ সাগরে মৎস্য সম্পদের জরিপ গবেষণা বন্ধ ছিল প্রায় দুই দশক।\n২০১৬ সালে নতুন জাহাজ আর. ভি মীন সন্ধানী কেনার পর জরিপ শুরু হয়েছে।\nসাগরে ১০-২০০ মিটার গভীরতা পর্যন্ত মহীসোপান এলাকায় এই জরিপ কার্যক্রম চালানো হয়।\nগত তিন বছরের তথ্য উপাত্ত বিশ্লেষণ করে সামুদ্রিক মাছ নিয়ে একটি প্রতিবেদন সরকারের উচ্চ পর্যায়ে পাঠানো হয়েছে। মৎস্য অধিদফতরের মেরিন ফিশারিজ সার্ভে ম্যানেজমেন্ট ইউনিটের মূখ্য বৈজ্ঞানিক কর্মকর্তা মো. শরিফ উদ্দীন বলেন, “২০০০ সালের পর থেকে আমাদের ভেসেল বেইজড যে গবেষণা সেটা পুরাপুরি বন্ধ ছিল। বাংলাদেশ মেরিন ফিসারিজ ক্যাপাসিটি বিল্ডিং প্রকল্পের মাধ্যমে এটা আবার শুরু করা হয়েছে।”\n“মূলত ২০১৬ সাল থেকে এটা আমরা শুরু করেছি। তিন বছরের প্রাথমিক তথ্যে আমরা দেখছি যে আমাদের সমুদ্রের সার্বিক মজুদ ঠিক থাকলেও কোনও কোনও ক্ষেত্রে কিছু মাছের মনে হচ্ছে অতিরিক্ত আহরণ হয়েছে।”\nসামুদ্রিক মৎস সম্পদের অবস্থা নিয়ে গবেষণায় যুক্ত সমুদ্র বিজ্ঞানী সাইদুর রহমান চৌধুরী- যিনি মৎস্য সম্পদ জরিপ জাহাজ আর ভি মীন সন্ধানীর তথ্য উপাত্ত বিশ্লেষণের সঙ্গেও যুক্ত আছেন- বলেন, “এটা আমাদের সায়েন্টিফিক কমিউনিটির জন্য খুবই উদ্বেগের। মাছের বংশ বিস্তারের জন্য পর্যাপ্ত পরিমাণ রেখে দেয়া যেটা দরকার সেটা যদি আমরা না রাখি তাহলে পরবর্তী সিজনে বংশবৃদ্ধি হবে না।”\n“পৃথিবীর অন্যান্য সমুদ্রের যেমন গালফ অফ থাইল্যান্ড অনেকটা মৎসশূন্য হয়ে গেছে। আমরা চাইনা আমাদের বে অফ বেঙ্গল সেরকম মৎসশূণ্য হয়ে যাক।”\nসামুদ্রিক মাছের মধ্যে লাক্ষা, সার্ডিন, পোয়া, লটিয়া, ফলি চান্দা, হরিণা চিংড়ি ও কাটা প্রজাতির মাছের মজুদ এবং পরিমাণ আশঙ্কাজনক হারে কমেছে।\nবিজ্ঞানীদের মতে অতিরিক্ত আহরণের কারণে যে কোনও মাছ বাণিজ্যিকভাবে বিলুপ্ত হয়ে যাওয়ার প্রবল ঝুঁকি থাকে এবং সুরক্ষার ব্যবস্থা করা না হলে সম্পূর্ণভাবে বিলুপ্ত হয়ে যাবার আশঙ্কা থেকে যায়।\nসমুদ্র বিজ্ঞানী সাইদুর রহমান চৌধুরী বলেন, “লাক্ষ্যা, তাইল্যা, রুপচান্দা টাইপের বেশকিছু মাছ বস্তাপোয়া টাইপের বিশেষ করে দামি এবং বড় আকৃতির মাছ এখন খুবই কম পাওয়া যাচ্ছে।”\n“বাজার পর্যবেক্ষণ থেকেই আমরা স্পষ্ট দেখতে পাই যে বেশকিছু মাছের ধারাবাহিক আমরা বছরের পর বছর ঘাটতি দেখতে পাচ্ছি। এটা নির্দেশ করে যে সমুদ্রে তাদের পরিমাণ কমে গিয়েছে বলেই বাজারে তাদের জোগান কমে গিয়েছে।”\nসামুদ্রিক মৎস আহরণে বাংলাদেশে কাঠের তৈরি ট্রলার, মাঝারি ট্রলার এবং ইন্ডাস্ট্রিয়াল ট্রলার ব্যবহৃত হয়।\nনৌ বাণিজ্য দপ্তরের হিসেবে নিবন্ধিত কাঠের নৌযানের সংখ্যা ১১,৭১৫টি। তবে ধারণা করা হয় অগভীর সাগরে মাছ ধরায় যুক্ত আছে ৬০-৬৫ হাজার নৌযান।\nএছাড়া রয়েছে ইন্ডাস্ট্রিয়াল ট্রলার যেগুলো সাগরে ৪০ মিটার গভীরতার পরে মাছ শিকার করে।\nনৌ বাণিজ্য দপ্তরের হিসেবে ২৫১টি ইন্ডাস্ট্রিয়াল নৌযান সমুদ্রে মাছ আহরণ করছে।\nচট্টগ্রামের ফিশারিঘাটে মাছ নিয়ে আসা বেশ কয়েকজন জেলে এবং মাঝির বক্তব্যেও সামুদ্রিক মাছের সংকটের কথা শোনা গেল।\n৩৫ বছর ধরে সমুদ্রে মাছ ধরার সঙ্গে যুক্ত জসীম মাঝির পরিস্কার জবাব, এখন আর আগের মতো মাছ নেই। আগে যেখানে দুই তিন ঘণ্টা নৌকা চালিয়ে গিয়ে মাছ ধরতে পারতেন এখন সেই মাছ ধরতে ১৮-২০ ঘণ্টা চালিয়ে সাগরের গভীরে যেতে হয়।\n“মাছের যত জাত আছে, আইল্যা মাছ টাছ সব মাছ কইম্যা গেছে। আগে পাইতাম এহন পাওয়া যায় না। এখন ইলিশ ছাড়া আর কোনো মাছ সেরকম পাওয়া যায় না।”\nছোট ট্রলারের জেলেদের অভিযোগ বড় ট্রলার বেড়ে যাওয়ার সঙ্গে সঙ্গে মাছের পরিমাণও কমে গেছে।\nএক্ষেত্রে মাছ ধরার পদ্ধতি নিয়েও উদ্বেগ জানান তারা।\nজেলেদের অভিযোগ, বড় নৌযানগুলোর জালে ছোট বড় নির্বিশেষে সব মাছই আটকা পড়ে অনেক মাছের অকাল মৃত্যু ঘটে।\nআরেকজন মাঝি বলছিলেন, “যেসব মাছ বাজারে বেঁচা যাইবো না বা আনা সম্ভব হইবো না সেগুলা আনে না। বড়গুলা আনে আর সব সাগরে ফালায় দেয়”।\nমাঝারি আকারের ইন্ডাস্ট্রিয়াল নৌযানে মৎস্য শিকারের সঙ্গে যুক্তরা আবার অত্যাধুনিক মাছধরা জাহাজের শিকারিদের বিরুদ্ধে অভিযোগ তোলেন।\nছোনার প্রযুক্তি ব্যবহার করে মাছের সুনির্দিষ্ট অবস্থান জেনে নির্বিচারে মাছ শিকার করা হয় বলেই তাদের অভিযোগ।\nইন্ডাস্ট্রিয়াল নৌযানে মাছ শিকারের যে জাল সেটিরও নির্ধারিত মাপ আছে কিন্তু সেটি কতটা মানা হচ্ছে সে প্রশ্নও তোলেন অনেকে।\nসামুদ্রিক সাদা বা বড় মাছ এবং চিংড়ি মাছ ধরার জন্য জালের ম্যাশ সাইজ যথাক্রমে ৬০ মিলিমিটার ও ৪৫ মিলিমিটার নির্ধারিত থাকলেও অনেকেই এটি মেনে চলেন না বলে অভিযোগ রয়েছে।\nবাংলাদেশে ইন্ডাস্ট্রিয়াল মাছ ধরা নৌযানের নিবন্ধিত সংখ্যা ২৫১টি। গত ৫ বছরে ৩৯টি নতুন মাছ ধরা আধুনিক নৌযান মাছ শিকারে যুক্ত হয়েছে।\nনৌ বাণিজ্য দফতরের প্রিন্সিপাল অফিসার ক্যাপ্টেন মো. গিয়াসউদ্দিন আহমেদ বলেন, সাগরে মাছের মজুদ সম্পর্কে নিশ্চিত না হওয়া পর্যন্ত নৌযানের সংখ্যা বাড়ানো বিপক্ষে তারা।\n“যতদিন পর্যন্ত মাছের মজুদ এবং পরিমাণ সম্পর্কে রিপোর্ট না পাচ্ছি আমাদেরকে নৌযানের এ সংখ্যার মধ্যেই সীমাবদ্ধ থাকা উচিৎ। তা নাহলে আমাদের এই ফিশিং সেক্টর এবং আমাদের যে চারটা ফিশিং গ্রাউন্ড আছে সেগুলো মাছশূণ্য হয়ে যাবার সম্ভাবনা আছে।”\nপ্রতিবেশি দেশের নৌযানের অনুপ্রবেশ\nবাংলাদেশের সমুদ্র সীমানায় মৎস্য আহরণে প্রতিবেশি দুটি দেশের নৌযানের অবৈধ অনুপ্রবেশ একটা নিয়মিত সমস্যা বলে জানান স্থানীয় জেলেরা।\nবাংলাদেশ কোস্ট গার্ড এবং নৌ বাহিনীর প্রতিবেশি দেশের মাছধরা নৌযান আটকের বহু নজির রয়েছে।\nগভীর সমুদ্রে মাছ ধরতে যাওয়া জেলেরা বলেন, বাংলাদেশি সমুদ্রসীমায় প্রায়ই ভারত ও মিয়ানমারের মাছ ধরা ট্রলার ঢুকে পড়ছে। এমনকি বাংলাদেশের সীমানায় মাছধরা নিষিদ্ধ থাকাকালীন সময়েও তাদের উপস্থিতি বেড়ে যায় বলেই অনেকে বলেছেন।\nবাংলাদেশি নৌযানের মৎসজীবীদের অভিযোগ, যে হারে বিদেশি নৌযান বাংলাদেশের সীমানায় অবৈধ মাছ শিকার করে সে তুলনায় বিদেশি জাহাজ আটক হয় খুবই কম।\nসাগরে ৩০ বছর মাছ ধরার সঙ্গে যুক্ত হুমায়ুন কবির বলেন, দক্ষিণ দিকে সেন্টমার্টিন ও টেকনাফ অংশে মিয়ানমার এবং পশ্চিমে চালনার দিকে ভারতীয় জাহাজ প্রায়ই অবৈধ মাছ শিকার করে।\nঅনেক সময় একাধিক জাহাজ নিয়ে মিয়ানমার ও ভারতীয় জাহাজ সাগরে মাছ ধরতে আসে বলেও তাদের নজরে পড়ে।\n“লাক্ষা মাছ বাংলাদেশের অন্যতম প্রধান অর্থকরী ও মূল্যবান মাছ এবং এই মাছটি মারাত্মকভাবে আহরিত হয়ে প্রায় নিঃশেষ হয়ে গেছে। এছাড়া চিংড়ি মাছের বহু প্রজাতিও হুমকির মুখে। আমরা গবেষণা করছি কিন্তু আরো বিস্তারিত গবেষণা ছাড়া চূড়ান্ত মূল্যায়ণ সম্ভব নয়। তাই পূর্ণাঙ্গ গবেষণা এবং মজুদ নিশ্চিত না হওয়া পর্যন্ত সামুদ্রিক মৎস্য সম্পদকে দীর্ঘমেয়াদে টেকসই করার জন্য মাছ ধরা ট্রলার ও নৌযান সীমিত করা এবং ক্যাচ কন্ট্রোল পদ্ধতি প্রয়োগ করা জরুরী।”\nদেশের মৎস্য বিভাগ দীর্ঘমেয়াদে সাগরে মাছের প্রাপ্যতা নিশ্চিত করতে বিভিন্ন সংরক্ষণ কার্যক্রম নিয়েছে। সাগরে মাছ ধরা বন্ধ মৌসুম, মেরিন রিজার্ভ এলাকা ও সংরক্ষিত অঞ্চল ঘোষণা করা হয়েছে।\nগবেষকরা বলেন, ইলিশকে টার্গেট করে যেভাবে সাফল্য এসেছে সামুদ্রিক অন্যান্য মূল্যবান অর্থকরী মাছের ক্ষেত্রেও আলাদা করে সুনির্দিষ্ট কৌশল পরিকল্পনা করা দরকার। সূত্র: বিবিসি বাংলা\nআহমদ শফীর জানাজা: চট্টগ্রামের ৪ উপজেলায় নামছে ১০…\nকৃত্রিম সংকট সৃষ্টি করে মূল্য বৃদ্ধি ইসলামে…\nরাজধানীতে গৃহবধূর রক্তাক্ত মরদেহ উদ্ধার, স্বামী…\nকাল থেকে যুক্তরাষ্ট্রে নিষিদ্ধ হচ্ছে টিকটক ও…\nবাঁশ দিয়ে তৈরি বিস্কুট, নিজে খেয়ে উদ্বোধন করলেন…\nইসলামি সভ্যতা বিকাশে আল্লামা শফী সারাজীবন কাজ…\nআগে\tপরে ১ of ২,৭০১


সপরিবারে বঙ্গবন্ধু হত্যা পরবর্তী ৩৬ ঘণ্টা নিয়ে চলচ্চিত্র | Rongginn | Latest Online bangla news Paper bd\nঅক্টোবর ৩, ২০২০ ০ comments\nরঙিন ডেস্ক : জাতির জনক বঙ্গবন্ধু শেখ মুজিবুর রহমানকে ১৯৭৫ সালের ১৫ আগস্ট নির্মমভাবে সপরিবারে হত্যা করা হয়। বাংলাদেশের ইতিহাসে এ দিনটি খুব ঘটনাবহুল ও বেদনার। তেমনই ঘটনাবহুল বঙ্গবন্ধুর মৃত্যু থেকে দাফন পর্যন্ত সময়। সেলুলয়েডের পর্দায় এ সময়টিকেই তুলে আনতে যাচ্ছেন জাতীয় চলচ্চিত্র পুরস্কারপ্রাপ্ত নির্মাতা আশরাফ শিশির।\nসপরিবারে বঙ্গবন্ধু হত্যা পরবর্তী ৩৬ ঘণ্টা নিয়ে চলচ্চিত্র নির্মাণ করতে যাচ্ছেন তিনি। চলচ্চিত্রের নাম ‘৫৭০’। আশরাফ শিশিরের চিত্রনাট্যে এ মহান উদ্যোগ বাস্তবায়নে সঙ্গী হয়েছে প্রযোজনা প্রতিষ্ঠান সিনেবাজ ফিল্মস। ২০১৯ সালে যাত্রা শুরু করা এ প্রতিষ্ঠানটি বাংলা চলচ্চিত্রকে বিশ্বব্যাপী পরিচিত করার লক্ষ্যে কাজ করে যাচ্ছে। তারই অংশ হিসেবে সিনেবাজ ফিল্মস বঙ্গবন্ধুকে নিয়ে চলচ্চিত্র নির্মাণের ঘোষণা দিলো।\nশুক্রবার (২ অক্টোবর) সন্ধ্যায় রাজধানীর এক রেস্তোরাঁয় সীমিত পরিসরে ছবিটির কলাকুশলীদের মিলনমেলার মধ্য দিয়ে চলচ্চিত্র ‘৫৭০’-এর শুভযাত্রা ঘোষণা করা হয়। আজ (৩ অক্টোবর) শনিবার ঢাকার অদূরে হোতাপাড়ায় ছবিটির দৃশ্যধারণের কাজ শুরু হয়েছে। শুটিং ও পোস্ট প্রোডাকশনের কাজ শেষ করে আগামী বছরের মার্চে চলচ্চিত্র ‘৫৭০’ মুক্তি দেয়ার পরিকল্পনা করছে প্রযোজনা প্রতিষ্ঠান সিনেবাজ ফিল্মস।\nআরো পড়ুন: ভেঙে গেলো অভেনেত্রী এসরা বিলজিকের সংসার\nচলচ্চিত্রটির অন্যতম গুরুত্বপূর্ণ একটি চরিত্রে অভিনয় করছেন হালের চিত্রনায়ক বাপ্পি চৌধুরী। এতদিন বাণিজ্যিক ঘরানায় কাজ করার পর এই প্রথম তিনি কোনো গল্পনির্ভর চলচ্চিত্রে অভিনয় করতে যাচ্ছেন।\nঅভিনয়ে আরও থাকছেন মাসুম আজিজ, স্বাধীন খসরু, সুমনা সোমা, কাজী রাজু, এলিনা শাম্মী, সানসি ফারুক, দুখু সুমনসহ ৩০০ জন অভিনয়শিল্পী।\nকঙ্গনাকে বয়কটের ডাক!\nপাশাপাশি, তবুও কাছাকাছি নয়!\n‘মনে হচ্ছিল আমি কোনো ভুল করেছি’


ইজরায়েলের কাছ থেকে আরও ১০০টি ‘বালাকোট বম্ব’ কিনছে ভারতীয় বায়ুসেনা!! » National » Reflectu\nইজরায়েলের কাছ থেকে আরও ১০০টি ‘বালাকোট বম্ব’ কিনছে ভারতীয় বায়ুসেনা!!\nBy ReflectU Last updated Jun 7, 2019\n‘বেলুচোট বোমা’ কিনতে আগ্রহী ভারতীয় বিমানবাহিনী 300 কোটি টাকার জন্য ইসরাইলের সাথে একটি চুক্তি স্বাক্ষর করেছে। বৃহস্পতিবার দুদেশের পক্ষে চুক্তি স্বাক্ষরিত হয়। পাকিস্তানি বালাকোটের হাওয়াই হামলায় ভারত ২6 ফেব্রুয়ারি বোমা ব্যবহার করে।\nচুক্তির মতে, ইজরায়েল আগামী তিন মাসে ভারতীয় বায়ুবাহিনীর কাছে মসলা বোমাটি মুক্তি দেবে। দুই দেশের প্রতিরক্ষা মন্ত্রণালয়ের মতে, 2000 বোমার মোট 100 গুপ্তচরবৃত্তি স্বাক্ষরিত হয়েছে। ইসরায়েল প্রতিরক্ষা সরঞ্জাম প্রস্তুতকারক রাফায়েল উন্নত প্রতিরক্ষা সিস্টেম বোমা নতুন সরকার ক্ষমতায় আসার পর, এটি প্রতিরক্ষা প্রথম চুক্তি। খবর সূত্র, জরুরি অবস্থার মধ্যে বোমা কেনা হচ্ছে। যে কোন পথে, প্রতিরক্ষা মন্ত্রী এই বছরের মধ্যে এই ব্যবসা খালি করতে চায়।\n14 ফেব্রুয়ারি জম্মু ও কাশ্মীরের পুলওয়ামাতে পাকিস্তানি সমর্থিত সন্ত্রাসবাদী দলের জঙ্গি গোষ্ঠীকে নষ্ট করা হয়েছে। ২6 ফেব্রয়ারি, ভারতীয় বিমান বাহিনী পাকিস্তান এয়ারআর্থার চালু করেছিল। মুজফফরাবাদ ও চকোটি, বালাকোট, খাইবার পাখতুনখোয়া ও বিমান বাহিনী তিনটি সন্ত্রাসী প্রশিক্ষণ ক্যাম্প ধ্বংস করেছে ভারত। অনেক জঙ্গি নিহত হয়েছে। তবে, প্রথম অস্বীকারের পর পাকিস্তান বিমান হামলা গ্রহণ করে।ইমরান সরকার বলেছে যে আইএএফ তাদের জঙ্গলে ফেলে দিয়েছে। বালিকোটের এয়ারপ্লেনে স্পাইস 2000 বোমা ব্যবহার করা হয়েছিল বলে জানা যাচ্ছে । বিশ্বাস করা হয় যে জঙ্গিবাদের সাফল্যের পর ভারত এই বোমাটি আরও বেশি সংরক্ষণের চেষ্টা করছিল।\nবাজারে আসছে ‘BAJAJ AND KTM ”এর স্কুটার !!!!!!\nCanon EOS 1500D in just 24,990 Amazon deal of the day\nফের ভাসছে মুম্বাই\nToday Asus launched their new phone Asus 6Z


ক্ষুদ্রঋণের কার্যকারিতা প্রমাণিত নয় | blog.bdnews24.com - pioneer blog for citizen journalism in bangladesh\nক্ষুদ্রঋণের কার্যকারিতা প্রমাণিত নয়\nমঙ্গলবার ১৬ আগস্ট ২০১১, ০৮:১৩ অপরাহ্ন\nঢাকা, অগাস্ট ১৬ (বিডিনিউজ টোয়েন্টিফোর ডটকম)- ব্রিটিশ সরকারের এক আন্তর্জাতিক সমীক্ষা বলছে, দারিদ্র্য দূর করা ও নারীর ক্ষমতায়নে ক্ষুদ্রঋণের ইতিবাচক ভূমিকা নেই।\nনারীর ক্ষমতায়নে ক্ষুদ্রঋণের ইতিবাচক ভূমিকার পক্ষে বহুল প্রচারিত সমীক্ষাগুলোকে নাকচ করেছে এই ‘পদ্ধতিমূলক পর্যালোচনা’ধর্মী সমীক্ষাটি।\nপ্রতিবেদনে বলা হয়েছে, “পদ্ধতিগতভাবে দুর্বল” ও “অপর্যাপ্ত পরিসংখ্যানের” ওপর ভিত্তি করে করা “কার্যকারিতার ভিত্তিহীন অনুমানের” ফলে ক্ষুদ্রঋণ কার্যকর বলে ধারণা তৈরি হয়েছে।\nএটি বলছে, ক্ষুদ্রঋণ নিয়ে যে গল্পগাথা তৈরি হয়েছে তার ভিত্তি ক্ষমতাশালী ক্ষুদ্রঋণ শিল্পের প্রচার করা ‘বিচ্ছিন্ন কিছু কাহিনী’।\n‘এভিডেন্স অব দ্য ইম্প্যাক্ট অব মাইক্রোফিন্যান্স: এ সিস্টেমেটিক রিভিউ’ শিরোনামের প্রতিবেদনটি তৈরিতে সহায়তা দিয়েছে ব্রিটেনের আন্তর্জাতিক উন্নয়ন বিষয়ক মন্ত্রণালয় (ডিএফআইডি), ইউনিভার্সিটি অব লন্ডন ও ইউনিভার্সিটি অব অ্যাংলিয়া।\nসমীক্ষা প্রতিবেদনটির একটি কপি বিডিনিউজ টোয়েন্টিফোর ডটকমের সংগ্রহে রয়েছে।\nএতে বলা হয়, “দৃশ্যত ক্ষুদ্রঋণের সাফল্য ও জনপ্রিয়তা রয়েছে। তবে এর ইতিবাচক প্রভাবের পক্ষে এখনো স্পষ্ট কোনো প্রমাণ মেলেনি।”\nএটি তৈরি করেছেন মারেন ডুভেনড্যাক, রিচার্ড পামার-জোন্স, জেমস জি কোপস্টেক, লি হুপার, ইয়ুন লোক ও নিত্য রাও।\nপ্রতিবেদনটি দৃশ্যত ক্ষুদ্রঋণের পক্ষে পশ্চিমে চলমান প্রচারণায় জল ঢেলে দিলো। একইসঙ্গে ক্ষুদ্রঋণ অতিদরিদ্রদের দারিদ্র্য থেকে মুক্তি দিতে ব্যর্থ বলে দ্রুত জনপ্রিয় হতে থাকা ধারণাকে আরো শক্ত করেছে এ প্রতিবেদন।\nডেনিশ অনুসন্ধানী সাংবাদিক টম হাইনম্যান গতবছরের শেষ দিকে তার ‘ক্ষুদ্রঋণের ফাঁদে’ ক্ষুদ্রঋণ কার্যক্রম নিয়ে প্রশ্ন তোলেন।\nপ্রামাণ্যচিত্রটিতে বলা হয়, মুহাম্মদ ইউনূসের নেতৃত্বাধীন গ্রামীণ ব্যাংককে দাতাদের দেওয়া সাহায্য থেকে প্রায় ১০ কোটি ডলার নিয়ম ভেঙে সহযোগী প্রতিষ্ঠান গ্রামীণ কল্যাণে স্থানান্তর করা হয় দাতাসংস্থা নোরাডকে না জানিয়েই।\nক্ষুদ্রঋণের ধারণাটি নোবেল শান্তি পুরস্কারজয়ী মুহাম্মদ ইউনূস বাংলাদেশে প্রথম চালু করেন বলে প্রতিবেদনে উল্লেখ করা হয়েছে।\n“গ্রামের দরিদ্রদের ক্ষুদ্র ঋণ দিয়ে দারিদ্র্য কমানোর লক্ষ্যে ৩০ বছরেরও বেশি আগে অধ্যাপক ইউনূস গ্রামীণ ব্যাংকের কার্যক্রম শুরু করেন।”\nব্রিটেনের আন্তর্জাতিক সহায়তা ব্যবস্থাপনা এবং চরম দারিদ্র্য থেকে মুক্তি পাওয়া নিয়ে কাজ করে থাকে ব্রিটিশ মন্ত্রণালয় ডিএফআইডি।\n“ক্ষুদ্রঋণের প্রভাব নিয়ে এ পর্যন্ত চারটি উল্লেখ্যযোগ্য পর্যালোচনা হয়েছে,”-একথা উল্লেখ করে প্রতিবেদনটিতে বলা হয়েছে, “নানা গল্পগাথার মধ্যে দিয়ে প্রমাণ করার চেষ্টা হয়েছে যে ক্ষুদ্রঋণ মানুষের জীবনে সত্যিকার পরিবর্তন আনতে পারে।\n“তবে ক্ষুদ্রঋণের প্রভাবের ধরন, পরিধি ও ভারসাম্য বিষয়ে এখনো অপর্যাপ্ত ও অসম্পূর্ণ।\n“সর্বোপরি, ক্ষুদ্রঋণের প্রবল প্রভাব রাখে- এমনটা প্রমাণ করার মতো কোনো বহুল প্রচারিত গবেষণা যে নেই তা অনেকেই স্বীকার করেছেন।”\nবাংলাদেশের শীর্ষস্থানীয় ক্ষুদ্রঋণ দানকারী প্রতিষ্ঠানগুলো হলো অ্যাসোসিয়েশন ফর সোশ্যাল অ্যাডভান্সমেন্ট (এএসএ), গ্রামীণ ব্যাংক, ব্র্যাক।\nপ্রতিষ্ঠানগুলোর গ্রাহকদের ঋণ পরিশোধের হার ৯৮ শতাংশ যা বিস্ময়কর। সমালোচকরা বলে থাকেন, ঋণ আদায়ের জন্য গ্রামবাসীদের হয়রানি করা হয়। কেউ কেউ বলে থাকেন, ক্ষুদ্রঋণ নিয়ে মানুষ দ্রুত ঋণের চক্রে ডুবে যেতে পারে।\nভারতের অন্ধ্র প্রদেশে ঋণের দায়ে অনেক মানুষের আত্মহত্যার খবর বিশ্বের বিভিন্ন দেশে খবর হয়েছে।\nব্রিটিশ প্রতিবেদনে বলা হয়েছে, “ক্ষুদ্রঋণের বিস্তার হচ্ছে এবং নীতি নির্ধারক, দাতা গোষ্ঠী ও বেসরকারি বিনিয়োগকারীরা ক্ষুদ্রঋণকে গুরুত্ব দিচ্ছে। এ কারণে ক্ষুদ্রঋণের কার্যকারিতা পুনঃঅনুসন্ধান করা প্রয়োজন।\n“ক্ষুদ্রঋণ দারিদ্র্য দূর করে এবং নারীদের ক্ষমতায়ন করে- এ দাবি আরো সতর্কতার সঙ্গে খতিয়ে দেখা দরকার।”\nনারীদের অবস্থার পরিবর্তনে এর ভূমিকার যথেষ্ঠ প্রমাণ পাওয়া যায়নি- বলা হয় প্রতিবেদনে।\n“আমাদের প্রতিবদেনে দেখা গেছে ক্ষুদ্রঋণের কার্যকারিতা নিয়ে যত পর্যালোচনা তার প্রায় সবই পদ্ধতিগতভাবে দুর্বল এবং অপর্যাপ্ত তথ্যের ওপর নির্ভরশীল। তাই কার্যকারিতা নিয়ে যে অনুমান সেক্ষেত্রেও এর প্রভাব পড়েছে।\n“এর ফলে ক্ষুদ্রঋণের সত্যিকার কার্যকারিতা নিয়ে ভুল ধারণা তৈরি হতে পারে। ফলে দারিদ্র্য বিমোচনে আরো কোনো পদ্ধতি খুঁজে বের করার দিক থেকে মনোযোগ অন্যদিকে সরে যেতে পারে।”\nতাই উন্নয়ন সহযোগীদের উচিত [ক্ষুদ্রঋণ] পর্যালোচনা কৌশলে সম্পৃক্ত হওয়া এবং এগুলোর সীমাবদ্ধতা বোঝা- এ কথা উল্লেখ করে প্রতিবেদনে বলা হয়, “এর ফলে কার্যকারিতার আরো বেশি বিশ্বাসযোগ্য প্রমাণ দেওয়া সম্ভব হবে; যার মধ্য দিয়ে দরিদ্রদের জন্য আরো ভালো কিছু হওয়া সম্ভব।”\nবিডিনিউজ টোয়েন্টিফোর ডটকম/জিএনএ/বিডি/পিডি/২০৩৯ ঘ.\nমঙ্গলবার ১৬আগস্ট২০১১, অপরাহ্ন ০৮:৫৪\nIn English, the details information has been given but in Bangla it is very briefly. Why ?\nBdnews24.com is trying to defame Pro Yusus,s good deed. it is another effort in this regard\nমঙ্গলবার ১৬আগস্ট২০১১, অপরাহ্ন ০৯:৩০\nক্ষুদ্রঋণ এর জনক দাবীকারক নোবেল লোরেট কে এই রিপোর্ট নতুন ভাবে ভাবতে বাধ্য করবে , বাংলাদেশ এর জনগণ সুদ এর জাল থেকে মুক্ত হবে\nমঙ্গলবার ১৬আগস্ট২০১১, অপরাহ্ন ০৯:৪৫\nএই কথাটা ১০/১২ বছর আগেই বলেছিলাম আর উনারা গবেষনা করে এখন বলতেছেন।\nমঙ্গলবার ১৬আগস্ট২০১১, অপরাহ্ন ১১:০০\nসুদী ইউনুস বলেছেনঃ\nআসুন আমরা সামাজিক বুবসা করি..।\nশুধু কি ইউনুস ??ফজলে আবেদ এগুলোকে কোপাও\nমঙ্গলবার ১৬আগস্ট২০১১, অপরাহ্ন ১১:১৯\nIn english there isasaying, ‘when Rome was burning,Nero was fiddling’. Bangladesh er eto gula shomossha niye manush er pagol hoar obostha. bajaray haat deoa jacchay na, rasta ghatay nirapotta nai, rastai ber holay poitrik jaan ta niye firay ashtay parbo kina shetao jani na. manush er cholaferar nirapotta nai, meye ta schoolegele nirapodefirtay parbay to. emon hajaro shomossha solve hocchay na, desher manush er naak mukh chokh diye paani jhoray jacchay. ar bd news24 ekhon ei affect of khudro rin niye feature lekhar shomoi holo. hairay journalism.boli haari akkel er kotha.\nবুধবার ১৭আগস্ট২০১১, পূর্বাহ্ন ১২:১২\nনিটটায় Saha বলেছেনঃ\nআমরা আগেই জানতাম, এখন বিষেষজ্ঞের মন্তব্য পাইলাম.\nবুধবার ১৭আগস্ট২০১১, পূর্বাহ্ন ১২:২৩\nক্ষুদ্র ঋণের নোবেল পাওয়া দেশে এখনো কেন যে দরিদ্র আছে বুঝিনা, আসলে এগুলো হল এক ধরনের বাবসায়দের ভয়তবাজি । মূল ধারায় না আসলে হবে না। ক্ষুদ্র রিন দিয়ে দরিয়ের দূরীকরণ হয় না । কিচুলকের পকেট বাড়ি হয়। বাড়ি গাড়ি ব্যাংক ভার্সিটি হয়। গরীব মানুষের কিছু হয় না। তাদের জন্য ইনকাম এর বাবস্থা করতে হবে তাহলে যদি তারা তাদের দরিদ্রতকে তাড়াতে পারে । এই সব ক্ষুদ্র ঋনদিয়ে কিছু হবে না। এটা সবাই বোঝে কিন্তু বলতে পারে না।\nবুধবার ১৭আগস্ট২০১১, পূর্বাহ্ন ০১:০০\nআমি এই প্রতিবেদন এর সাথে 95% একমত ।\nবুধবার ১৭আগস্ট২০১১, পূর্বাহ্ন ০৩:১৮\nআমার গ্রামের ক্ষুদ্র পরিসরের পরিসংখ্যান থেকে বলতে পারি, প্রতিবেদনটি শতভাগ সত্য। ক্ষুদ্র ঋন গরিব মানুষকে আরো ঋনী করে এবং অনেক ক্ষেত্রেই এ ঋনের ভার বহন করার ক্ষমতা তাদের থাকে না। তখন তারা রাতের অন্ধকারে নিজ গ্রাম ত্যাগ করে। কখনো কখনো সম্মান রক্ষার্থে জীবন উৎসর্গ করতেও দেখা যায়। তবে ক্ষুদ্র ঋন যে জীবন যাত্রার মান উন্নয়নে সহয়তা করে তা অস্বীকার করার উপায় নেই। তাই দারিদ্র বিমোচন বলতে ক্ষুদ্র ঋন প্রবর্তকরা যদি ‘জীবন যাত্রার মান উন্নয়ন’ কে বুঝিয়ে থাকেন, তাহলে আমার কিছু বলার নেই। একটি বৃহৎ জনগোষ্ঠীকে ঋনের আবর্তে ঠেলে দিয়ে দারিদ্র বিমোচনের নামে জীবন যাত্রার মান উন্নয়ন করা একটা জাতির জন্য কতটুকু সুফলদায়ক তা সময়ই বলবে। তবে একজন সাধারন বুদ্বিসম্পন্ন মানুষ হয়ে চোখ বন্ধ করে আমি যা দেখছি তা হল-‘আমাদের দেশের বর্তমান ও ভবিষ্যৎ দু’টোই অন্ধকার’। আশার কোন আলো দেখছি না। আমার এ হতাশা নিয়ে পাঠকের প্রশ্ন থাকতে পারে- ‘দেশ নিয়ে আমার কেন এত নৈরাশ্যবাদিতা?’ এর উত্তরে আমার সহজ জবাব- আমি যে একজন সাধারন মানুষ, ‘আশার আলো’র উৎস আমার অদুরে থাকা চাই।\nবুধবার ১৭আগস্ট২০১১, পূর্বাহ্ন ০৪:১৪\nMd. Emam Hossain বলেছেনঃ\nবুধবার ১৭আগস্ট২০১১, পূর্বাহ্ন ০৪:৩২\nso what should we do? should we eliminate micro-credit and all the poor will be rich in our sonar bangla? BDnews24 is absolutely against Dr Yunus and against grameen bank….we got this message several times before from many reports and feature…….actually that is the main reason of publishing this feature asalead item……..would you publish similar kind of research where micro credit’s success is proven? I am sure you will not……this is the standard ethics of Bangladeshi journalism…ha…ha…ha…ha…ha..\nবুধবার ১৭আগস্ট২০১১, পূর্বাহ্ন ০৫:০৮\nI am not surprised by this lead item at BDnews24.com ! Its the old trend to defame real talented people like Dr Yunus and his work……….there are thousands of examples in the world history of doing that media……but Dr Yunus will be in Global history and probably nobody will care aboutaonline newspaper like BDnews24.com…….history repeats itself more than hundred times…..interesting !\nবুধবার ১৭আগস্ট২০১১, পূর্বাহ্ন ০৬:৫৫\nযেই দেশের সরকারের নিয়ন্ত্রণ নেই সেই দেশের সব কিছূ এমনি হবে । .আমি আজ বলতেচাই এই ক্ষুদ্র ঋণ যদি না থাকতো লাখ লাখ মেয়েরা ইজ্জত বিক্রি করিত কেউ সভাবিক চলতে পরিলে ঋণ করেনা\nবুধবার ১৭আগস্ট২০১১, পূর্বাহ্ন ১১:১৪\nঅ্যাবসোলুটলি রাইট !\nবুধবার ১৭আগস্ট২০১১, অপরাহ্ন ১২:০৭\nএটি একটি সত্য রিপোর্ট। একটু ভেবে দেখুন যে কোন একটি গ্রমের প্রিসংখ্যান নিলে দেখা যাবে গত পাঁচ বছরে বিভিন্ন সংস্থার ক্ষুদ্র ঋণ বিতরনের পরিমান হবে ঐ গ্রামে কয়েক কোটি টাকা। কিন্তু এই টাকার সম্পদ ঐ গ্রামে তৈরি হয়েছে কি??? দ্বিতিয়ত: ঐ গ্রামের কয়টি পরিবারের দারিদ্র দুর হয়েছে??? আমার গ্রামে আমি দেখেছি কিভাবে ক্ষুদ্র ঋণে মানুষ দরিদ্র থেকে হত দরিদ্র হয়েছে। ক্ষ্রদ্র ঋণ বিতরনকারী প্রতিষ্ঠান সমুহ শুধু আউটষ্ট্যান্ডিং, আদায়ের হার, লাভ আদায়ের চমকপ্রদ রিপোর্ট তৈরি করে থাকে। আমার প্রশ্ন এক বছরে কোটি কোটি টাকা বিতরন করে কয়টি পরিবারের আর্থ-সামাজিক অবস্থার উন্নয়ন করতে পেরেছেন সেই রিপোর্ট কখনো তৈরি বা প্রকাশ করেছেন কি?? একই পরিবার একাধিক সংস্থার সুবিধাভুগি। একটি বিষয় চোঁখে পড়ার মত, তা হল প্রতিষ্ঠান সমূহের উন্নয়ন।\nবুধবার ১৭আগস্ট২০১১, অপরাহ্ন ০১:০৮\nআমাদের প্রাক্তন অর্থনীতিবিদ প্রয়াত জনাব সাইফুর রহমান এক সংবাদ সন্মেলনে বলেছিলেন, এক ইন্ডিয়ান যদি 200 টাকা রোজগার করে 100 তাকে প্রথমে বাংকে জমা করে বাকি 100 টাকা সংসারে খরচ করে। বাংলাদেশে কেউ যদি 200 তাকে রোজগার করে আরও 100 টাকা টাকা ঋণ করে বাজারের বড় ইলিশ মাছটা কেনার চেষ্টা করে। পঢ়্চিমের অর্থনীতিবিদদের আমাদের দেশের গ্রাম গঞ্জের গরীব মানুষের সমন্ধে কোনও ধারণা নাই। তারা আমাদের মানুষের মানসিকতা সমন্দ্যে কিছু জানে না। ঋণ নিয়ে বাজার করে খাবার অভাস যাদের তাদের জন্য কেহ কিছুই করিতে পরিবেনা। কিছু কিছু ক্ষেত্রে কেউ কেউ ঋণ পরিসুদ না করে অন্য অন্য ক্ষেত্রে টাকা খরচ করে নিজেকে ঋণের বেড়াজালে জড়িয়েছে তাই বলে কেহই উপকার হয়নাই এই কথাটা ঠিক নয়। যেখানে সল্প ঋণ সংস্থা গুলি হাজার হাজার লোকের কর্মসস্থান করেছে লাখ লোকের ভাগ্য পরিবর্তন করেছে তাদের সংখাই বেশি। ভাল কিছু করার লোকের অনেক অভাব কিন্তু সমলোচনা করার লোকের কোনও অভাব নাই। তাই বলে কে কী বলল টা নিয়ে এতটা লাফঝাপ না করাটাই ভাল। সকলের কাছে আমার একটা প্রশ্ন যদি ক্ষুদ্র ঋণ সংস্থা ঋণ গরীব লোককে ঋণ না দেয় তাহলে কে তাদের ঋণ দেবে? সরকার !! সরকারী বাংক !!! নাকি পঢ়্চিমের অর্থনীতিবিদ !!!! ???????????????????\nবুধবার ১৭আগস্ট২০১১, অপরাহ্ন ০১:১৯\nমনে হচ্ছে ডাঃ ইউনুস কে অ্যাটাক করার জন্যই এই রিপোর্ট এর রেফারেন্স দেয়া\nবুধবার ১৭আগস্ট২০১১, অপরাহ্ন ০১:৩৬\nআপনার কেন এই লোক এর পিছনে লাগছেন?বাংলাদেশে ভাল মানুষের কদর সে বেচে থাকতে পায় না!এই দেশে ঝটপট ইফতার এর জন্য বই এর ফিতা কাটতে মন্ত্রী আসে আর মুহাম্মদ ইউনুস এর নামকরা কিসু বই বের হল তার কোনও খবর আপনার মানে বিডি নিউ৛ কখনো বললেন না!\nএই ভাবে আর কতদিন চলবে ভাই ?\nবুধবার ১৭আগস্ট২০১১, অপরাহ্ন ০৪:৪৭\nবাংলাদেশে দারিদ্র বিমোচন ও নারীর অর্থনীতিক উন্নয়নে সবচাইতে বড় অবদান এদেশের গার্মেন্টস সেক্টর। ভুলভ্রান্তি সত্বেও।\nবুধবার ১৭আগস্ট২০১১, অপরাহ্ন ১১:০৯\nএটাই সত্যি। ক্ষুদ্র ঋণ গরিবি হটায় না। খরচ করার ক্ষমতা বাড়ায় মাত্র।\nবৃহস্পতিবার ১৮আগস্ট২০১১, পূর্বাহ্ন ১২:২৭\nKaium Ahmed বলেছেনঃ\nবৃহস্পতিবার ১৮আগস্ট২০১১, পূর্বাহ্ন ১২:৩০\nকাইয়ুম আহমেদ বলেছেনঃ\nপূর্ব পুরুষদের মুখে শুনেছি আমাদের এই জনপদে এককালে কাবলিওয়ালারা আসতো ফল, বিভিন্ন মসলা ও চশমা বিক্রি করতে। মানুষের অভাব এবং সরলতার সুযোগ নিয়ে এরা এক সময় প্রচলণ করে সুদে টাকা খাটোনোর ব্যবসা। ক্রমে এ ব্যবসা অতি লাভজনক হওয়ায় ঘরে ঘরে গিয়ে কাবলিওয়ারারা টাকা ধার দিয়ে বেড়াতে শুরু করে। এতে লাভ হচ্ছে দেখে বাড়িয়ে দেয় ব্যবসার পরিধি। তবে আসল টাকার জন্য তারা ধার ধারতো না মোটেও। সপ্তাহ, মাস নির্ধারণ করে চুক্তি অনুযায়ি তাগাদা দিতো সুদ পরিশোধের। তবে সুদের পরিমাণ শুনলে পিলে চমকে যায় আজও। এক টাকা ধার নিলে পরের বছর দিতে হতো আড়াই টাকা। অর্থাৎ সুদ দেড় গুণ। সূদুর আফগানিস্তান থেকে এসে কাবলিওয়ালারা জমিয়ে তুলেছিলো সুদের জমজমাট ব্যবসা। তাদের ছিলনা অফিস এমনকি অফিরারও। তবে ঋণ নিয়ে পালিয়ে যাবার সুযোগ ছিলনা কারও। এমনও শোনা গেছে, কেউ যদি বলতো, সাহেব আজ কামাই হয়নি, সুদ দিতে পারবোনা – কাল দিয়ে দেব। তবে সাহেব কয়েক সেকেন্ড চোখ বন্ধ রেখে হাত বাড়িয়ে বলতো – কাল হো গিয়া, রুপিয়া ফেকো। অর্থাৎ কাল হয়ে গেছে, টাকা দাও। এই ছিল তখনকার সুদের ব্যবসা। সময়ের বিবর্তনে এখন সে-সব এখন শুধুই কাহিনী। তবে কাবলিওয়ালারা বসে নেই। সমাজ সভ্যতার পরিবর্তনের সঙ্গে সঙ্গে মানুষের অভাব ও অশিক্ষা পুঁজি করে নব্য কাবলিওয়ালারা মানানসই কৌশল রপ্ত করে নিয়েছে। এখন এরা শুধু যে টাকা ধার দিয়ে যাচ্ছে তা নয় Ñ গাড়ি, বাড়ি, ফ্ল্যাট ও দোকান এমনকি ঘরের আসবাবপত্রের নামেও ঋণ দেয়া শুরু করেছে। দেয়া হচ্ছে ফ্ল্যাটও। চৌদ্দ পুরুষের ভিটে-মাটি কি করে দখল করে নেয়া যায়, সে কৌশল নব্য কাবলিওয়ালাদের এখন নখদর্পনে। তাইতো শহরে, গ্রামে ও বন্দরে আবাসন শিল্পের নামে গরীব মানুষের ভিটে – মাটি কেড়ে ফ্ল্যাট তৈরি করে দেয়ার প্রতিযোগিতা শুরু হয়েছে। নারীদের টার্গেট করে কাবলিওয়ালারা সুদের ব্যবসার হাজারটা বাজার খুলে বসেছে। চালু করেছে হাজারটা এনজিও। নাম দিয়েছে ক্ষুদ্রঋণ প্রকল্প।\nঅর্থনীতির কোন শাখা, প্রশাখা ও উপশাখাও এ ক্ষুদ্রঋণ মানুষের ভাগ্যোন্নয়নে ভুমিকা রাখতে বলে উল্লেখ নেই। সম্প্রতি ব্রিটিশ সরকারের এক আন্তর্জাতিক সমীক্ষা বলছে, দারিদ্র্য দূর করা ও নারীর ক্ষমতায়নে ক্ষুদ্রঋণের ইতিবাচক ভূমিকা নেই। নারীর ক্ষমতায়নে ক্ষুদ্রঋণের ইতিবাচক ভূমিকার পক্ষে বহুল প্রচারিত সমীক্ষাগুলোকে নাকচ করেছে এই পদ্ধতিমূলক পর্যালোচনাধর্মী সমীক্ষাটি।\nপ্রতিবেদনে বলা হয়েছে, পদ্ধতিগতভাবে দুর্বল ও অপর্যাপ্ত পরিসংখ্যানের ওপর ভিত্তি করে করা কার্যকারিতার ভিত্তিহীন অনুমানের ফলে ক্ষুদ্রঋণ কার্যকর বলে ধারণা তৈরি হয়েছে। এটি বলছে, ক্ষুদ্রঋণ নিয়ে যে গল্পগাথা তৈরি হয়েছে তার ভিত্তি ক্ষমতাশালী ক্ষুদ্রঋণ শিল্পের প্রচার করা বিচ্ছিন্ন কিছু কাহিনী’। ক্ষুদ্রঋণের প্রভাব নিয়ে এ পর্যন্ত চারটি উলে¬খ্যযোগ্য পর্যালোচনা হয়েছে, -একথা উল্লেখ করে প্রতিবেদনটিতে বলা হয়েছে, নানা গল্পগাথার মধ্যে দিয়ে প্রমাণ করার চেষ্টা হয়েছে যে ক্ষুদ্রঋণ মানুষের জীবনে সত্যিকার পরিবর্তন আনতে পারে। তবে ক্ষুদ্রঋণের প্রভাবের ধরন, পরিধি ও ভারসাম্য বিষয়ে এখনো অপর্যাপ্ত ও অসম্পূর্ণ।\nসর্বোপরি, ক্ষুদ্রঋণের প্রবল প্রভাব রাখে- এমনটা প্রমাণ করার মতো কোনো বহুল প্রচারিত গবেষণা যে নেই তা অনেকেই স্বীকার করেছেন। বাংলাদেশের শীর্ষস্থানীয় ক্ষুদ্রঋণ দানকারী প্রতিষ্ঠানগুলো হলো অ্যাসোসিয়েশন ফর সোশ্যাল অ্যাডভান্সমেন্ট (এএসএ), গ্রামীণ ব্যাংক, ব্র্যাক। প্রতিষ্ঠানগুলোর গ্রাহকদের ঋণ পরিশোধের হার ৯৮ শতাংশ যা বিস্ময়কর। সমালোচকরা বলে থাকেন, ঋণ আদায়ের জন্য গ্রামবাসীদের হয়রানি করা হয়। কেউ কেউ বলে থাকেন, ক্ষুদ্রঋণ নিয়ে মানুষ দ্রুত ঋণের চক্রে ডুবে যেতে পারে। ভারতের অন্ধ্র প্রদেশে ঋণের দায়ে অনেক মানুষের আত্মহত্যার খবর বিশ্বের বিভিন দেশে খবর হয়েছে। ব্রিটিশ প্রতিবেদনে বলা হয়েছে, ক্ষুদ্রঋণের বিস্তার হচ্ছে এবং নীতি নির্ধারক, দাতা গোষ্ঠী ও বেসরকারি বিনিয়োগকারীরা ক্ষুদ্রঋণকে গুরুত্ব দিচ্ছে। এ কারণে ক্ষুদ্রঋণের কার্যকারিতা পুনঃঅনুসন্ধান করা প্রয়োজন। ক্ষুদ্রঋণ দারিদ্র্য দূর করে এবং নারীদের ক্ষমতায়ন করে- এ দাবি আরও সতর্কতার সঙ্গে খতিয়ে দেখা দরকার বলেও প্রতিবেদনটিতে জোর দেয়া হয়েছে। নারীদের অবস্থার পরিবর্তনে এর ভূমিকার যথেষ্ঠ প্রমাণ পাওয়া যায় নি- বলা হয় প্রতিবেদনে। প্রতিবদেনে ক্ষুদ্রঋণের কার্যকারিতা নিয়ে যত পর্যালোচনা তার প্রায় সবই পদ্ধতিগতভাবে দুর্বল এবং অপর্যাপ্ত তথ্যের ওপর নির্ভরশীল বলেও উল্লেখ করা হয়েছে। এখন স্বভাবতই প্রশ্ন জাগে, তাহলে ইউনূস নোবেল পুরস্কার পেলেন কিসের ভিত্তিতে! এ পুরস্কার তো শান্তি ও মানবতা প্রতিষ্ঠায় বিশেষ অবদানের স্বীকৃতি। ইউনূসের নোবেল পুরস্কার নিঃসন্দেহে দেশের জন্য গৌরবের। তবে অর্থনীতিবিদরা যতই মুখে কলূপ এঁটে থাকুকনা কেন এ মহান পুরস্কারটি তার কোন বিষয়ে পাওয়া উচিৎ ছিল তা তারা ভালো বলতে পারবেন।\nইউনূসের ক্ষুদ্রঋণ নিয়ে নারীরা সাবলম্বি হয়েছেন এমন নয়, বরং অকর্মন্যতা ও দারিদ্রতাই ঋণগ্রহীতা তাদের পিছু নিয়ে সংসারে অশান্তির আগুন জ্বালিয়ে দিচ্ছে। চুলোয় হাঁড়ি চাপিয়ে স্বামী – সন্তানের মুখে অন্য তুলে দেয়ার কথা আজ নারী ভাবতে পারছে না। নারীকে ভাবতে হচ্ছে কাবলিওয়ালাদের কাছ থেকে নেয়া ঋণের সুদ পরিশোধ করার কথা, আতঙ্কে দিন কাটাতে হচ্ছে নির্যাতিত হওয়ার, এমনকি চৌদ্দ পুরুষের ভিটেমাটি ছেড়ে দেয়ারও ভয় সর্বক্ষণ গিলে খাচ্ছে তাকে। এই হলো – নোবেল পুরস্কার পাওয়া ক্ষুদ্র ঋণের জনকের গৌরবগাঁথা আলেখ্য। অথচ তাকে নিয়ে কি হৈচৈ-ই না করা হয়েছে। রাজনৈতিকদলগুলোও তাকে নিয়ে কম টানা – হেঁচড়া করেনি। তিনিও রাজনৈতিক দল গঠনেও উদ্যোগ নিয়েছিলেন Ñ নাগরিক শক্তি নামে। পরে ফায়দা লুটতে পারবে না না ভেবে সটকে পড়েছেন একরকম নিরবেই। ভাবতে অবাক লাগে যে দেশে লাখ লাখ টাকা বিনিয়োগ করেও অনেক সময় পুঁজি টিকিয়ে রাখা দায় হয়ে পড়ে , সে দেশে মাত্র ৫ হাজার টাকা ঋণ নিয়ে কি করে জীবন ধারণের পরেও সপ্তাহ শেষে ১২৫ টাকা সুদ দেয়া যায়! এমন একজনও কি খুঁজে পাওয়া যাবে এই দেশে, যিনি ৫ হাজার টাকা ঋণ নিয়ে স্বাবলম্বি হয়েছেন। উল্টো নির্যাতিত হওয়া ও ভিটে মাটি ছেড়ে চলে যাওয়া নারীদের সংখ্যাই দিন দিন বাড়ছে। গত ৫ আগস্ট দৈনিক সংবাদের ১২ পৃষ্ঠায় যশোরে এনজিও’র সুদের টাকা পরিশোধ করতে দেরী হওয়ায় এক নারীকে গাছের সঙ্গে বেঁধে জুতা পেটা করার খবর প্রকাশিত হয়েছে। এই হলো তথাকথিত ক্ষুদ্রঋণ নিয়ে স্বাবলম্বি হওয়ার নমুনা। এতো গেল একটি ঘটনা, এরকম কতো ঘটনা যে আমদের চারপাশে হরহামেশাই ঘটে যাচ্ছে তার কয়টা খবর আমরা রাখতে পারি!\nআগেই বলা হয়েছে, এদেশে মানুষের দরিদ্রতার সুযোগ নিয়ে খেলা করার প্রবণতা আজকের নয়। তবে সেই কাবলিওয়ালারা নেই। মহাজনী ব্যবসা আছে, আছে হাজারটা ঋণদান সমিতিও। ঋণ দেয়ার জন্য রাজকীয় অফিস খুলে বসেছে বিভিন্ন এনজিও সংস্থা। বিদেশী দাতা সংস্থা সমূহের কাছ থেকে বিভিন্ন প্রকল্পের নামে অর্থ ছাড় করিয়ে তা খাটানো হচ্ছে সুদের ব্যবসায়। আর রাতারাতি কোটিপতি বনে যাচ্ছেন সুদওয়ালারা। মজার ব্যাপার হচ্ছে, এই ঋণ দেয়া- নেয়ার প্রতিযোগিতা এখন ঘরে ঘরে। গ্রামীণ নারীদের অথনৈতিক কর্মকান্ডে সম্পৃক্ত করার নামে মূলত দেশে পুঁজিবাদ ও সাম্রাজ্যবাদ প্রতিষ্ঠা করা হচ্ছে। আর গৃহকাজ বাদ দিয়ে নারীরা ক্ষুদ্র ঋণ নিয়ে স্বাবলম্বি হওয়ার তথাকথিত মন্ত্রে দীক্ষিত হয়ে ছুটছেন সুদওয়ালাদের পিছু পিছু।\nএক পরিসংখ্যানে জানা গেছে, ১৯৯৬ সালে শুধুমাত্র গ্রামীণ ও ব্র্যাক ব্যাংক ৮ হাজার ২৩ কোটি ৩৮ লাখ ৬০ হাজার টাকা বিতরণ করেছে। তাদের এ ঋণগ্রহীতাদের মধ্যে ৯৫ শতাংশই নারী। ২০০৯ সালের শিষ দিন পর্যন্ত ঋণ গ্রহীতা নারীদের সংখ্যা ছিল ১ কোটি ৫৯ লাখ ৩০ হাজার ৯শ’ ৫২। একই সালে এদু‘টি এনজিওসহ মোট ১০টি এনজিও ৩ কোটি ৯৩ লাখ ৫৬ হাজার ৩৯১ জনকে ১ লাখ ৫০ হাজার কোটি টাকা ঋণ দিয়েছে। যা ২০০৯- ১০ অর্থবছরের জাতীয় বাজেটেরও বেশি। ২০১০ সালে এ পরিমাণ আরও বেশি বলে ধারণা করা হচ্ছে।\nরাষ্ট্র ও এনজিও খাতের এ অর্থনৈতিক অসংগতি যদি দারিদ্র বিমোচনের মডেল হয়, তবে রাষ্ট্রের অস্থিত্ব বিপন্ন হওয়ার আশঙ্কা তো থেকেই যায়। দরিদ্রতাকে নরকে পাচার করার কুশলীরা কি একটিবারের জন্য হলেও এ বিষয়টি ভেবে দেখেছেন কখনও? এ প্রশ্ন আমজনতার। পৃথিবীর দেশে দেশে ক্ষুদ্রঋণের পসরা সাজিয়ে একে অর্থনীতির চাকা ঘুরানোর স্বপ্ন দেখিয়ে যারা বিশ্বনন্দিত হতে চাইছেন, লুফে নিচ্ছেন হাজারটা নামী-দামী পুরস্কার তারা যে একদিন নিন্দিত হবেনা না – এ কথা কে বলতে হলফ করে!\nক্ষুদ্রঋণ নিয়ে নতুন করে সমীক্ষার কথা বলা হয়েছে উপরে উল্লেখিত ব্রিটিশ প্রতিবেদনে। সুতরাং সময় এসেছে গ্রাম্য নারীদেরও ঘুরে দাঁড়াবার। কাবলিওয়ালাদের দিন ফুরাতে আর যেন বেশি দিন বাকি নেই Ñ এ কথাই স্মরণ করিয়ে দিচ্ছে ওই প্রতিবেদনে। অতএব সাধু সাবধান।\nকাইয়ুম আহমেদ, সহসম্পাদক, দৈনিক সংবাদ ।\nবৃহস্পতিবার ১৮আগস্ট২০১১, পূর্বাহ্ন ০৯:২৩\nবৃহস্পতিবার ১৮আগস্ট২০১১, পূর্বাহ্ন ১০:৩০\nডঃ লিটন বলেছেনঃ\nডঃ ইউনুস যে দেশের অসহায় মানুষকে বোকা বানিয়েছেন সেটা আবারও প্রমান হল। আমরা সবাই নোবেল বিজয়ী- নোবেল বিজয়ী বলে গুনকীত্তন করি কিন্ত একবারও কি ভাবি উনি সত্যি সত্যি নোবেল এর যোগ্য কিনা। দুই নম্বরী করে নোবেল এনে দেশের সাময়ীক সুনাম এনেছিল, কিন্তু এখন ? দেশের জন্য এটা এখন বড় লজ্জার বিষয় হয়ে দাড়িয়েছে। ওনার বিন্দুমাত্র লজ্জা থাকলে সেচ্ছায় নোবেল পূরষ্কার ফেরত দেয়া উচিত। জানি সেটা উনি কখনোই করবেননা। সরাসরি নাহোক টিভি মারফতে অনেক নোবেল বিজয়ীর সাক্ষাতকার দেখেছি ও শুনেছি কিন্তু কারোরই ওনার মত আমিত্যভাব আছে বলে মনে হয়নি। ওনার কথা যতবার শুনেছি মনে হয়েছে কথার মধ্যে সুভংকরের ফাকি লুকিয়ে আছে যা এখন প্রমানিত সত্য।\nবৃহস্পতিবার ১৮আগস্ট২০১১, পূর্বাহ্ন ১০:৫৫\nইউজলেস রিপোর্ট। আমিও বিপরীত ভাবে সমীক্ষা করতে পারি।\nবৃহস্পতিবার ১৮আগস্ট২০১১, পূর্বাহ্ন ১১:১৩\nএটা কোনো নতুন কথা নয় যে, এটা নিয়ে এখন নাচতে হবে। পৃথিবীর বিভিন্ন মানুষ বিভিন্ন সময় এ বিষয়ের উপর গবেষনা করে বিভিন্ন ফল পেয়েছে। অনেক অনেক ভালো ভালো গবেষনা আছে, যেখানে বলা হয়েছে যে ক্ষুদ্রঋনের দারিদ্র বিমোচনে অনেক অবদান আছে। সুতরাং ডিএফআইডি-র এই রেজাল্ট নিয়ে উচ্ছাস প্রকাশের কোনো কারন দেখিনা। ধন্যবাদ।\nবৃহস্পতিবার ১৮আগস্ট২০১১, পূর্বাহ্ন ১১:৪২\nদিস just প্রপাগান্ডা এগেইণ্স্ট য়ুনুস। শেখ হাসিনা ইস ইন নট রাইট ট্রাক।\nবৃহস্পতিবার ১৮আগস্ট২০১১, পূর্বাহ্ন ১১:৪৩\nak azad বলেছেনঃ\nরিপোর্ট এর বিস্স্লেশনের সাথে আমি একমত. ক্ষুদ্ররিন দ্য মানুষ কে নতুন একটি দারিদ্রের দুষ্ট চক্রের সাথে পরিচয় করিয়ে দেয় হই, আর কিছু নয়.এটা এক রকম প্রতারণে মূলক বাবসা যা বিভিন্ন প্রথিস্থান নিজেদের সার্থ সিদ্ধধির জন্য করছে । নতুন কিছু নয়.\nবৃহস্পতিবার ১৮আগস্ট২০১১, অপরাহ্ন ১২:৪৮\nDr. Younus Miah বলেছেনঃ\nমূলত প্রতিবেদনটি দারিদ্র্য দূর করা ও নারীর ক্ষমতায়নে ক্ষুদ্রঋণের ইতিবাচক ভূমিকা নেই। কথাটি মহা সত্য কারন ড: ইউনুসের প্রতিষ্ঠানটি দারিদ্র বিমুচনের জন্য আদৌ প্রতিষ্ঠিত হয়নি হয়েছিল ব্যবসার জন্য। যেহেতু কোন ব্যবসাতেই এত উচ্চু সুদ নেবার ব্যবস্থা নেই তাই জাতির কলংক ইউনুস এ কাজটি করে তার বাবাদের কে অনেক লাভবান করেছে এবং নিজেও লাভবান হয়েছে।\nঅনেক দরিদ্র লোক এ ক্ষুদ্রঋণের বৃহত্ সুদ দিতে না পেরে বাড়ীঘর এবং দুনিয়া ছাড়া হয়েছে যার জন্য ইউনুসের বিচার হওয়া উচিত।\nবৃহস্পতিবার ১৮আগস্ট২০১১, অপরাহ্ন ০১:২৮\nProf . Bijon B. Sarma বলেছেনঃ\nঅধ্যাপক ইউনুস ও গ্রামীণ ব্যাঙ্ক বিতর্কে সত্যসন্ধান\nনোবেল লরিয়েট অধ্যাপক ইউনুসকে নিয়ে ইদানীং অনেক বিতর্ক চলছে । কারো কারো মতে অধ্যাপক ইউনুস একজন সৎ ও ভালো মানুষ এবং তার বিরুদ্ধে যারা কথা বলছেন তারা বিদ্বেষ বশত: তা করছেন । আবার কারো কারো ধারনা, অধ্যাপক ইউনুসের সবটাই ফাঁকিবাজি । আমরা দেখেছি, এই দুই দলের লোকের মতামতে আবেগ অনুভূতির বিষয় যতটা থাকে, যুক্তির বা তথ্যভিত্তিক কথা ততটা থাকে না । এমনকি অধিকাংশ লেখায় অধ্যাপক ইউনুসের “মাইক্রো-ক্রেডিট” ব্যবসাটা যে কি, তাও সাধারণ মানুষের বোধগম্য করে লেখা থাকে না । এর ফলে অনেক সাধারণ মানুষ মূল বিষয়টি ধরতে পারে না । স্বভাবতই অনেক সাধারণ মানুষ এ নিয়ে দ্বিধায় আছেন । এই লেখাটি মুলতঃ তাদের বোঝার জন্য সহজ করে লেখা। মূল আলোচনায় যাবার আগে আমরা কিছু প্রাসঙ্গিক বিষয় আলোচনা করবো ।\nযুক্তরাষ্ট্রে ১৯৮৫ সালে কেনেথ লে-এর প্রতিষ্ঠিত এনরন কর্পোরেশন নামের একটি কোম্পানি এতটাই বাণিজ্যিক সাফল্য দেখিয়েছিল যে বিখ্যাত বাণিজ্যিক পত্রিকা “ফরচুন” পর পর ৬ বৎসর এটিকে “আমেরিকার সবচেয়ে আবিষ্কার ধর্মী কোম্পানি” বলে উল্লেখ করেছিল । প্রধান কারন, ১৯৯৬ থেকে ২০০০ সাল সময়কালে এনরন তার এসেট ১৩.৩ বিলিয়ন ডলার থেকে ১০০.৮ বিলিয়ন ডলারে উন্নীত করে । এই কোম্পানির অন্যতম প্রধান জেফ্রি স্কিলিং বলে বেড়াচ্ছিলেন, তারা কোন এসেট (বাস্তব ভাবে দৃশ্যমান সম্পদ) ছাড়াই আয় বাড়ানোর এক নতুন পদ্ধতি “আবিষ্কার” করেছেন । ২০০১ সালের অক্টোবর মাসে লক্ষ লক্ষ মানুষের হাজার হাজার কোটি টাকার লোকসান ঘটিয়ে এটি ইন্তেকাল করে । এনরন স্ক্যান্ডাল সম্বন্ধে বলা হয়, এই কোম্পানির তথাকথিত সাফল্য আনা হয়েছিল “প্রাতিষ্ঠানিক ভাবে, নিয়ম মেনে বুদ্ধিমত্তার সঙ্গে পরিকল্পিত হিসাবের কারসাজি” এর মাধ্যমে । ধ্বসটি শুরু হয় যখন বেথানি ম্যাকলিওন নামের একজন হিসেব কর্মকর্তা প্রকাশ করে দেন যে, এনরন কোম্পানিটি কোন রকম কাজ না করেই একটির পর একটি কোম্পানি খুলে যাচ্ছে, উচ্চতর মূল্যে তার শেয়ার বিক্রি করে ‘বাড়তি আয়’ দেখাচ্ছে, আর লোকজন পাগলের মতন তাদের শেয়ার কিনে যাচ্ছে ।\nএ থেকে আমরা শিখতে পারি: (ক) অতি শিক্ষিত লোককেও এই যুগে ঠকানো যায়, (খ) বস্তু-তান্ত্রিক কিছু ছাড়া হাওয়া থেকে কিছু সৃষ্টি করা সম্ভব নয় এবং (গ) ফাঁকিবাজি একদিন না একদিন ধরা পড়তে বাধ্য ।\nসাব-প্রাইম স্ক্যান্ডাল সম্বন্ধে এখন সবারই কমবেশি জানা আছে । এটি এমন একটি স্ক্যান্ডাল যা আমেরিকার যুক্তরাষ্ট্রের মতন দেশটিকে পৃথিবীর একনম্বর শক্তিধর অবস্থান থেকে টেনে নামিয়েছে এবং অন্য বহু কিছুর মধ্যে, দেশটির প্রেসিডেন্টকে বাণিজ্যিক সুবিধা লাভের জন্য ভারতের মতন দেশ ভ্রমণ করতে বাধ্য করেছে । যাদের জানা নেই তাদের অবগতির জন্য বলি, জমি বন্ধক রেখে টাকা ধার নেবার কথা আমরা জানি, এখানে টাকা শোধের জন্য দায়ী থাকে জমির মালিক । সাব-প্রাইম হচ্ছে এমন একটি নিয়ম যেখানে তৃতীয় একজন জমির মালিকের সঙ্গে বোঝাপড়া করে ব্যাঙ্ক থেকে ঋণ নিতে পারতো । স্বার্থপর লোকজন নিজেরাই উদ্যোগী হয়ে সরকারকে যুক্তি দিয়ে বুঝিয়ে এই নিয়ম প্রবর্তন করেছিল । যুক্তিটি চমৎকার ; “এত সম্ভানময় জমি নিয়ে লোকটা বসে আছে কারন তার এটি উন্নয়ন করার ইচ্ছা বা ক্ষমতা নেই, যা আমার আছে । তাই আমাকে ঋণ দেয়া হোক” । ঋণ শোধ না হলে কিন্তু ধরা খাবে ‘জমি’। ব্যাঙ্ককে ‘খুশী” করে বিপুল পরিমাণ ঋণ নেয়া হয় । পরে দেখা যায়, সবার (অথবা অধিকাংশের) জমি যখন এই পদ্ধতিতে উন্নত হচ্ছে তখন তার বাণিজ্যিক সম্ভাবনা বা ব্যবহার আর থাকছে না । ইতিমধ্যে ঋণ দিয়ে দিয়ে ব্যাংক কিন্তু খালি । বিভিন্ন প্রজেক্টের ব্যর্থতার কারনে ব্যাঙ্কের ঋণ আর শোধ হয় না এবং অবস্থা এমন পর্যায়ে পৌছায় যে অনেক ব্যাঙ্ক লালবাতি জ্বালানোর অবস্থায় চলে যায় । সেই চরম অবস্থা ঠেকাতে সরকারকে নিজের চরম ক্ষতি করে ভর্তুকি বা অনুদান দিয়ে ব্যাঙ্কগুলিকে বাঁচিয়ে রাখতে হয়েছিল ।\nএ থেকে আমরা শিখতে পারি: (ক) শিক্ষিত মানুষও কি মারাত্মক ধরনের ভুল করতে পারে, (খ) বস্তু-তান্ত্রিক কিছু ছাড়া হাওয়া থেকে কিছু সৃষ্টি করা সম্ভব নয় এবং (গ) নিয়মে ভুল থাকলে একদিন না একদিন তা ধরা পড়বেই ।\nঅধ্যাপক ইউনুসের মাইক্রো-ক্রেডিট:\nব্যাঙ্কের কাজ সুদের বিনিময়ে মানুষের সঞ্চয়ের টাকা জমা রাখা । এই টাকা উচ্চতর হারে ব্যবসায়ীদের ঋণ দিয়ে ব্যাংক লাভ করে থাকে । এই হচ্ছে ব্যাঙ্কের অর্থনৈতিকভাবে লাভবান হবার মূল কথা। নিরাপত্তার খাতিরে ব্যাঙ্ক বিনা বন্ধকীতে ঋণ দেয় না । যুক্তিসঙ্গত কারনে ব্যাঙ্ক গরীব এবং অসৎ ব্যাক্তিকে ঋণ দেয়ার কথা চিন্তায়ও আনে না। এমতাবস্থায় ব্যাঙ্ক ন্যুনতম যে টাকা ঋণ দেয়া লাভজনক মনে করে তার চেয়ে কম টাকা ঋণ দেয়াকেই দীর্ঘকাল ক্ষুদ্রঋণ বলা হতো । বাণিজ্যিক ভাবে তেমন লাভজনক না হলেও প্রধানত: ইউরোপের সমাজতান্ত্রিক দেশের অনেক ব্যাঙ্ক প্রধানত: কৃষিজীবীদেরকে ফসল উৎপাদনে সহযোগিতার জন্য ক্ষুদ্রঋণ দিতো । প্রাক ব্রিটিশ ও ব্রিটিশ ভারতে ক্ষুদ্রঋণের প্রচলন ছিল । প্রধানত: ধনী ব্যক্তি বা মহাজনেরা নিম্নোক্ত দুই ভাবে এই ঋণ দিতো ।\n(০১) বন্ধক রেখে: জমি, বাড়ী, গহনা এমনকি ব্যবহার্য্য ঘটি বাটিও বন্ধক রাখা হত ।\n(০২) বন্ধক না রেখে: ক। সৎ লোককে কোন বন্ধক ছাড়াই ঋণ দেয়া হত।\nখ। অসৎ ব্যক্তিকেও বন্ধক ছাড়া ঋণ দেয়া হত । এক্ষেত্রে মহাজনকে ভয়াল দর্শন লাঠিয়াল বাহিনী পুষতে হতো ।\nএমনই এক পটভূমিতে বাংলাদেশের অধ্যাপক ইউনুস ক্ষুদ্র ঋণ বা মাইক্রো-ক্রেডিট এর এক নতুন ধারনা নিয়ে এলেন । ইতিপূর্বে এনরন বা সাব-প্রাইম এর সাফল্য সম্বন্ধে প্রচার কালে বিভিন্ন বিজ্ঞ ব্যক্তি যে ধরনের দুর্বোধ্য বা ভাববাদী শব্দ ব্যবহার করেছিলেন অধ্যাপক ইউনুসের ক্ষুদ্র ঋণ বা মাইক্রো-ক্রেডিট এর বিভিন্ন প্রচারপত্রেও তেমন অনেক কিছু আছে, যা তার প্রতিষ্ঠান থেকে প্রকাশিত অসংখ্য পুস্তক পুস্তিকায় দেখা যেতে পারে । তবে তার সব প্রচারণার মূল কথা – “কোন বন্ধকী ছাড়াই ঋণ দেয়া” এবং “বাংলাদেশের মতন দেশে এভাবে দেয়া ঋণ সুদ সহ শতকরা একশত ভাগ ফেরত পাওয়া”র কাহিনী ।\nবিনা বন্ধকীতে ঋণ দেয়া:\nআগেই বলা হয়েছে, এই দেশেও বিনা বন্ধকীতে ঋণ দেয়া এবং সুদ সহ তা ফেরত পাবার কথা আমাদের জানা আছে । মানুষ সৎ হলে এটি হতে বাধা কোথায় ? আবার লাঠিয়াল বাহিনীর সাহায্যে একই কাজ করার কথাও আমরা জানি । তবে বাংলাদেশের মানুষের সাধারণ সততার যে মাত্রা তাতে অন্যকোন ভাবে এটিযে সম্ভব নয় তা সবাই বুঝতে পারেন । এমন বাস্তবতায় অধ্যাপক ইউনুস দাবী করলেন, তিনি একেবারে গরীব, এমন কি ভূমিহীনদের বিনা বন্ধকীতে ঋণ দিয়ে শতকরা ১০০% ভাগ টাকা উসুলের এক পন্থা উদ্ভাবন করেছেন ।\nদেশে এ বিষয়ে তেমন প্রচারণা না চালিয়ে তিনি বিদেশীদের দেখালেন, এই ঋণ পেয়ে কিভাবে বাংলাদেশের গরীব মানুষ উপকৃত হয়েছে । অধ্যাপক ইউনুস বিদেশী সাহায্য পেলেন এবং কাজ চালিয়ে যেতে থাকলেন। বাংলা দেশের মানুষকে সাধারণ ভাবে অসৎ বলা যায়, যদিও ১০০০ মানুষের একটি গ্রামে ৫০ জন সৎ মানুষ সব সময়েই পাওয়া যাবে । প্রতিজ্ঞা ভঙ্গের ব্যাপারে ধর্মগ্রন্থ ছুঁয়ে মীর জাফরের বিশ্বাসঘাতকতার উদাহরণ সবারই জানা । এমন দেশে অধ্যাপক ইউনুস কি ভাবে এমন অসম্ভবকে সম্ভব করলেন ? এটা সাধারণ লোকের ভাবনা হলেও বিজ্ঞজনেরা তখনই বুঝতে পেরেছিলেন, ঘাপলা কোথাও একটা আছেই । অনেকে আবার একজন বাংলাদেশীর সন্মানের স্বার্থে সব বুঝেও চুপ করে ছিলেন । আজ এতদিন পরে মূল বিষয়টি পরিষ্কার হচ্ছে । তবে, আমরা এই ভেবে সান্ত্বনা পেতে পারি যে বাংলাদেশীরা নানা কথা বললেও এই গুমর ফাঁকের কাজটি তারা করে নি । বরং করেছে সে সব বিদেশীরা যারা অধ্যাপক ইউনুসের “অদ্ভুত তত্ব-কথা” বিশ্বাস করেছিল । সঙ্গে ইন্ধনের কাজ করেছে কিছু সাংবাদিকের অনুসন্ধান প্রবণতা, যা এখন পুরো দমে চলছে ।\nঅধ্যাপক ইউনুসের “অদ্ভুত তত্ব-কথা”ঃ\nঅধ্যাপক ইউনুসের “তত্ব-কথা”টি হচ্ছে, আমাদের দেশের বিদ্যমান স্তরের সততার “গরীব মানুষকে বিনা বন্ধকীতে ঋণ দেয়ার পরও ১০০% ঋণ ফেরত পাওয়া যায়” । আসলে অধ্যাপক ইউনুস এটি করেছেন বলে বিদেশীদের কাছে প্রমাণ পত্র দেখিয়েছেন । অবশ্যই তিনি তা করেছেন, তবে যে পদ্ধতিতে তা করেছেন তা ছিল ধোঁকাবাজি, আজকের যুগে ডিপ্লোম্যাটিক ভাষায় যাকে বলা হয় “স্টেজ ম্যানেজড” । অধ্যাপক ইউনুসের বিরুদ্ধে দুটি অভিযোগ হচ্ছে, (ক) ঋণ পরিশোধের এমন চমৎকার উদাহরণ থাকা স্বত্বেও তিনি এই কার্যক্রম দেশে কেন আরও বাড়াচ্ছেন না, যেখানে বাংলা দেশে গরীবের কোন অভাব নেই, এবং (খ) ঋণ পরিশোধের জন্য কেন মাঝে মাঝে ঋণ গ্রহীতার উপর অত্যাচার করা হয় ।\nযে পদ্ধতিতে অধ্যাপক ইউনুস তার কার্যক্রম চালান, তাতে আসলে সুদের, এমনকি আসল টাকার তার কোন প্রয়োজন নেই । বরং এই কাজটি করার জন্যই তিনি ঋণ গ্রহীতাদেরকে তার কয়েক গুন টাকা দেবার ক্ষমতা রাখেন । তবুও তাকে এসব করতে হয় তার ব্যবসার মূল পূঁজি ধরে রাখার জন্য। যাদু দেখাবার অভ্যাস যাদের আছে তারা জানেন, ‘ম্যাজিক ওয়ান্ড’-এর আসলে কোন ক্ষমতা থাকে না । কিন্তু এটি না রাখা হলে অনেক দর্শকই যাদুকরের কেরামতি ধরে ফেলত । আসলে ঋণ গ্রহীতার সংখ্যা না বাড়ানো এবং মাঝে মাঝে ঋণ পরিশোধের জন্য অত্যাচারও হচ্ছে অধ্যাপক ইউনুসের কার্যক্রমের পক্ষে ‘ম্যাজিক ওয়ান্ড’ ।\nঅধ্যাপক ইউনুস অনুসৃত পদধতিঃ\nশতকরা ১০০ ভাগ ঋণ পরিশোধ নিশ্চিত করার প্রয়োজনে অধ্যাপক ইউনুস প্রধানত: দুটি পদ্ধতি ব্যবহার করেন । এগুলি হলোঃ\n(০১) গ্রামবাংলার বিপুল জনগোষ্ঠী থেকে ‘সৎ’ লোক খুঁজে বের করা এবং\n(০২) ঋণগ্রহীতাকে ঋণ পরিশোধ করার জন্য সমষ্টিগত চাপ প্রয়োগের ব্যবস্থা করা ।\nকিভাবে তা করা হয়:\nবাংলাদেশের অনেক থানা হেড কোয়ার্টারেই গ্রামীণ ব্যাঙ্কের নিজস্ব ভবন আছে । এটি করা হয়েছে এমন সময় যখন সরকার নীতিগত ভাবে কোন ব্যাঙ্ককে এমনকি জেলা সদরেও নিজস্ব ভবন তৈরির অনুমতি দিত না । আসলে কিছুটা বিদেশী আশীর্বাদের কথা বলে অধ্যাপক ইউনুস বাংলাদেশের অনেক সরকারের কাছ থেকেই অনেক অতিরিক্ত সুবিধা আদায় করে নিয়েছেন । থানা হেড কোয়ার্টারে নিজস্ব ভবন প্রতিষ্ঠার বিশেষ অনুমতি থেকে শুরু করে রেলওয়ের ফাইবার অপটিক্স ব্যবহারের সুবিধা সহ অনেক কিছুই এই প্রসঙ্গে উল্লেখ করা যায় ।\nনিজস্ব ভবনের সুবিধা নিয়ে তার প্রতিষ্ঠানের উচ্চ বেতনভুক লোক দীর্ঘকাল ধরে গ্রামে পর্যবেক্ষণ করে বের করে, কারা সৎ, কাদের মুরুব্বির জোর নেই, কারা দেশত্যাগ করে চলে যেতে পারবে না ইত্যাদি । এর পর তাদের দিয়ে গ্রুপ বা দল তৈরি করা হয় । এই গ্রুপকে কম টাকায় একটি লাভজনক ব্যবসা বা কাজ বেছে নিতে বলা হয় । দলের সবাইকে নির্দিষ্ট হারে টাকা জমাতে হয়, যা একটি সাধারণ ফান্ডে রাখা হয় । তারপর সবার পছন্দনীয় একজনকে বাছাই করা কাজটি করার জন্য ঋণ দেয়া হয় । সে ভাল কাজ দেখালে তবেই দলের পরের লোকটি ঋণ পাবে । এদিকে ঐ ঋণের মধ্যে দলের সকলেরই কিছু না কিছু টাকা আছে । আসলে ঠিক এই কারনে প্রথম লোকটির ঋণ সময়মত পরিশোধের উপর দলের সবাই কঠোর দৃষ্টি রাখে। আর অধিকাংশ ক্ষেত্রে সে না পারলে দলের অন্য লোক তার হয়ে সময়মত ঋণের টাকা পরিশোধ করে । এই হচ্ছে অধ্যাপক ইউনুসের ১০০% ঋণ পরিশোধের কাহিনীর মূল কথা ।\nউপরে যে ঋণের কথা বলা হয়েছে তার মধ্যে কিন্তু ঐ দলের লোকদের টাকাও থাকে । এ থেকে গ্রামীণ ব্যাঙ্ক-এর সুদের একটি নতুন হার বের করা যেতে পারে । ধরা যাক, দলের সবাই এক বছরে ১০,০০০.০০ টাকা জমালো । গ্রামীণ ব্যাঙ্ক তাদেরকে ১০,০০০.০০ টাকা ঋণ দিল । এখন মোট ২০,০০০.০০ টাকার সুদ নেয়া হবে । ধরা যাক, সুদের হার ৩০% । ধরা যাক, এক বছরে যে ১০,০০০.০০ টাকা জমানো হল, গ্রামীণ তা থেকে কোন সুবিধা নিল না । এর পরে তারা কাজ চলাকালীন এক বছরে ২০,০০০.০০ টাকার সুদ নিল ৬,০০০.০০ । আসলে কিন্তু এই সুদ নেয়া হল ১০,০০০.০০ টাকার জন্য । সেক্ষেত্রে সুদের হার হবে ৬০% । যারা ৩০%কেই উচ্চহার বলে মনে করেন তারা এই হিসাবটি কষে দেখতে পারেন ।\nবন্ধনহীন ঋণ সুদ সহ ফেরত পাবার কারনঃ\nউপরে আমরা বন্ধনহীন ঋণ সুদ সহ ফেরত পাবার দুটি কারন দেখিয়েছি যা হল, সততা এবং লাঠিয়াল বাহিনী । আর অধ্যাপক ইউনুস এজন্য যা ব্যবহার করছেন তা হলোঃ সৎ লোক খুঁজে বের করা এবং ঋণ পরিশোধের জন্য দলের সকলের চাপ ব্যবহার করা ।\nএই সমগ্র কাজে যে “স্টেজ-ম্যানেজড” বিষয় আছে তা হল: (০১) শতকরা ১০০% ঋণ পরিশোধ করার বিষয়ে একজন লোককে ঋণ দেয়া এবং তার সেই ঋণ পরিশোধ করে বলে ধরা হয় । প্রকৃত সত্য এই যে, ঋণ দেয়া হয় একজনকে, আর ঋণ পরিশোধ করে দলের সকলে মিলে ।\n(০২) সুদের হার যা বলা হয় বাস্তবে তা এর চাইতে অনেক বেশী (উপরে যে কারন বলা হয়েছে সে জন্য এবং প্রতি সপ্তাহে কিস্তি আদায় করার জন্য) ।\nএগুলি অসঙ্গতি হলেও আসল সমস্যা কিন্তু অন্য খানে । এটি হল, অধ্যাপক ইউনুস যেহেতু তার প্রতিষ্ঠানকে বিশেষায়িত ব্যাঙ্ক বলেন, তাই এটির লাভ লোকসান হিসেব করে এটি যে লাভজনক ভাবে চলতে পারে সেটা তার প্রমাণ করার কথা । এন-জি-ও-র হিসাব তার এই প্রতিষ্ঠানের ক্ষেত্রে প্রযোজ্য নয় । যেক্ষেত্রে তার প্রতিষ্ঠান শুধুমাত্র ঋণ দিয়ে থাকে, সেক্ষেত্রে তার প্রতিষ্ঠানের আয় কত, আর ব্যয় কত এটা বের করা দরকার । তার আয় হবে যে টাকা গ্রামীণ ঋণ দেয় তার ৩০% (অন্তত কাগজে পত্রে তাই দেখানো হবে, যদিও আসল আয় তার চেয়ে বেশী । এই বেশী টাকাটি কোথায় যায় তা খুঁজে দেখা প্রয়োজন) । গ্রামীণের ব্যয় হচ্ছে, কর্মচারীর বেতন ভাতা ও অন্যান্য যাবতীয় খরচ । এই বিপুল খরচ তিনি তার “সাফল্যের নাটক দেখিয়ে বিদেশীদের কাছ থেকে পাওয়া টাকা” “রোলিং ফান্ড” এ রেখে তার সুদ থেকে নির্বাহ করে থাকেন । এটিকে কি কোন অর্থনৈতিক কাজ বলা যায় ? এইটিই হচ্ছে সেই মহামূল্যবান কারন যা আন্তর্জাতিক অনেক সংস্থারই জানা এবং যার জন্য অধ্যাপক ইউনুসের নাম বেশ কয়েক বার অর্থনীতিতে নোবেল পুরস্কারের জন্য পাঠালেও তাকে তা দেয়া হয় নি।\nতাছাড়া আন্তর্জাতিক প্রতিষ্ঠান সমূহ বিভিন্ন সময়ে তার কাজের প্রশংসা করলেও বিপুল প্রাতিষ্ঠানিক খরচের কথা অনেক আগে তারা বলে এসেছে । যেমন, সেই ১৯৯৯ সালেই নরওয়ের এক মূল্যায়নে বলা হয়েছিল, “গ্রামীণের ষ্টাফিং খরচ এটির প্রাতিষ্ঠানিক এবং আর্থিকভাবে টিকে থাকার ক্ষমতা কমিয়ে দেবে এবং এটিকে দীর্ঘকাল অনুদান দেয়া হুমকির সম্মুখীন করবে … “ (… But Grameen’s staffing costs may be weakening both organizational and financial sustainability, and thus poseathreat to the long term contributions of this highly impressive organization” – Ref : Enclosure 3: Conclusions from the joint evaluation carried out by Grameen Bank and Norway in 1998/1999) .\nউপরে নরওয়ের যে মূল্যায়ন দেখানো হল তার ভাষা দেখলে বোঝা যায়, তারা জানেন, গ্রামীণ ব্যাঙ্ক একটি এন জি ও । অথচ দেশে তখন এটি স্পেসিয়ালাইজড ব্যাঙ্ক হিসেবে নিবন্ধিত । আসলে গ্রামীণের অধিকাংশ অনিয়মের এবং অধ্যাপক ইউনুসের বিপুল অর্থের আসল রহস্য নিহিত আছে, এই এন জি ও এবং বাণিজ্যিক প্রতিষ্ঠানকে গুলিয়ে ফেলার মধ্যে । এর অসংখ্য উদাহরণ দেয়া যেতে পারে । যেমন, গ্রামের মহিলাদের জনকল্যাণের নামে ফোন দেয়াকে যখন এন জি ও কর্মকান্ড হিসেবে দেখানো হয় তখন কিন্তু গ্রামীণ ফোন ছিল (এবং আছে) একটি ব্যবসায়িক প্রতিষ্ঠান । আসলে এটি ইচ্ছে করেই করা হয়েছিল । তদন্ত করলে দেখা যাবে, ঐ সময় এই প্রচারণার মাধ্যমে এন জি ও-র কর রেয়াতের সুবিধে নিয়ে অনেক যন্ত্রপাতি আনা হয়েছিল যা গ্রামীণ ফোনে ব্যবহার করা হয়েছে ।\nগ্রামীণের কর্ণধারের আর্থিক সাফল্যের মুল কথা:\nকোনরকম অর্থনৈতিক লাভ বা সুবিধা না থাকার পরেও যে কোন প্রতিষ্ঠান কর্মকান্ড চলতে পারে এবং অন্তত: কিছুদিন বা বেশ কিছু বৎসর টিকে থাকতে পারে উপরে এনরন এবং সাব-প্রাইমের উদাহরণ থেকে তা বুঝতে কষ্ট হয় না । ইতিমধ্যে অবশ্য এনরন এবং সাব-প্রাইমের অসারতা প্রমাণ হয়ে গেছে । “বাংলাদেশের গরীব লোকের সুদ সহ ১০০% ঋণ ফেরত দেয়া” আসলেই সত্য, না কি কোন ব্যক্তি বিশেষের আর্থিক সুবিধার জন্য সযত্নে প্রস্তুত সাজানো নাটক তা অদূর ভবিষ্যতে প্রমাণিত হবে ।\nব্যাঙ্ক তার ক্লায়েন্টকে দেয়া ও ক্লায়েন্টের কাছ থেকে নেয়া সুদের হারের ব্যবধানের মাধ্যমে যে টাকা লাভ করে তা দিয়ে তারা সকল ব্যয় নির্বাহ করে । অথচ গ্রামীণ ব্যাঙ্ক সুদের মাধ্যমে যা পায়, তা দিয়ে তার কোন খরচই নির্বাহ হয় না । খরচটা আসে,এই “নাটক”টি দেখিয়ে বিদেশ থাকে পাওয়া টাকার সুদ থেকে। যে কোন হিসেবে এটি অর্থনৈতিক কাজ বলে গণ্য না হলেও অধ্যাপক ইউনুসের জন্য এটি খুবই লাভজনক একটি কাজ । এখানে “নাটক” করার জন্য তার বেশ কিছু টাকা খরচ হয় বটে, কিন্তু তার কয়েক হাজার গুন পাওয়া যায় বিদেশীদের প্রশংসা মিশ্রিত করুণার দান থেকে। আর এই আয় থেকেই অধ্যাপক ইউনুস গড়ে তুলেছেন অনেকগুলি বড় বড় এন জি ও, কমার্শিয়াল কোম্পানি, যার অনেকগুলির মালিকানা তার নিজের বা পরিবারের । আসলে এই পরিপ্রেক্ষিতে সন্তর্পণে ঋণদান কর্মসূচীটি বন্ধ করে দিলেই হতো তার জন্য মঙ্গল । এদিকে এক ফান্ড থেকে অন্যত্র টাকা সরানোর একটি ঘটনা ধরা পড়ার পর সবার দৃষ্টি সেদিকে পড়েছে, এখন সাংবাদিকের অনুসন্ধানে সবই হয়তো বেড়িয়ে আসবে । ঐ ফান্ড থেকে টাকার খোঁজ পড়ার পরে এখন তিনি টাকা ফেরত দিয়েছেন । এতেই বোঝা যায় কাজটা অন্যায় ছিল । এখন টাকা ফেরত দিলেও তিনি যে অন্যায় বা ভুল করেছিলেন তা নিজেই প্রমাণ করে দিলেন। মূল টাকা ফেরত দিলেও এই টাকায় ঐ সময় যে কাজ করার ‘কমিটমেন্ট’ ছিল তা কি আর করা সম্ভব হবে ? এই প্রতিষ্ঠান গ্রামীণ ব্যাঙ্ককে অনেক টাকা দিয়েছে বলে তারা তার হিসেব রেখেছে এবং চুক্তি করেছে । আর তার ব্যতিক্রম হওয়ায় কিছু বলতে পেরেছে । কিন্তু যে অগণিত প্রতিষ্ঠান সরল বিশ্বাসে দেশের বা দরিদ্র জনগণের উপকারে জন্য কোটি কোটি টাকা দিয়েছে এবং কোন চুক্তি করেনি তাদের টাকা কোথায় গেছে ? এটা প্রায় চোখ বুজেই বলে দেয়া যায়, ঐসব টাকা যথেচ্ছ ব্যবহার না করা হলে অধ্যাপক ইউনুসের অন্য প্রতিষ্ঠানগুলি এত শাঁসালো হত না ।\nবাংলাদেশে ক্ষুদ্র ঋণের অবদান:\nসাধারণ মানুষ ও সরকারের সহানুভূতি এবং শক্তিশালী বিদেশী লবির সমর্থন থাকায় অধ্যাপক ইউনুস এদেশে তার কাজে অনেক সহায়তা, এমন কি অনেক সময় ‘অন্যায্য” সহায়তাও পেয়েছেন । কিন্তু এদেশে তার এই কাজের অবদানটা কি ? তিনি প্রচুর মানুষকে চাকুরী দিয়েছেন । কিন্তু তাদের এতো পরিশ্রম, কষ্ট এবং বিদেশীদের এতো টাকা কি সম্পদ সৃষ্টি করেছে ? অতি সামান্য সংখ্যক মানুষ ঋণ নিয়ে গরু কিনেছে । ধরা যাক, ৫ হাজার টাকার গরু ৩ বছরে ৮ হাজার দামের বা, ১ মন ওজনের গরু ২ মন ওজনের হয়েছে, কিছু গাছ, কিছু মাছ বেড়েছে । এর পরিমাণ কত, আর তিনি যে তার প্রকাণ্ড প্রতিষ্ঠানে হাজার হাজার মানুষকে খাটিয়ে লক্ষ কোটি টাকা খরচ করলেন, তার পরিমাণ কত ?\n“আয়ের চেয়ে ব্যয় বেশী” এমন বহু প্রতিষ্ঠান দেশে আছে । বৃহত্তর স্বার্থে পরিচালিত সরকারী প্রতিষ্ঠানের আয় ব্যয় বিবেচনায় আনা হয় না । বাংলাদেশের এন-জি-ও গুলির আয় ব্যয়ের ক্ষেত্রেও একই কথা প্রযোজ্য । কিন্তু অধ্যাপক ইউনুসের গ্রামীণ ব্যাঙ্ক তো (স্পেসিয়ালিজড) ব্যাঙ্ক হিসেবে রেজিস্ট্রিকৃত ।\nধরে নেয়া যাক, তিনি বিদেশের দেয়া টাকা খরচ করেছেন, আমাদের লোক চাকরী পাচ্ছে, বেতন পাচ্ছে, তাই আমাদের অসুবিধাটা কি ? মেনে নিলাম, কিন্তু এতো বিপুল টাকা খরচ করে দেশ কি লাভ করছে ? এত টাকা খরচের খেলার মাধ্যমে অধ্যাপক ইউনুস অনেকগুলি কোম্পানি খোলার সুযোগ পেয়েছেন, কিন্তু বিদেশীদের এত অনুদানের বিনিময়ে দেশ বা দেশের মানুষ কি সম্পদ পেল ? যেসব বিদেশী তাকে টাকা দিয়েছে তারা তো এই দেশ বা দেশের মানুষকে তা দিয়েছে, কাউকে ব্যক্তিগতভাবে লাভবান করার জন্য দেয় নি ।\nগ্রামীণ ব্যাঙ্কের আয় ব্যয়ের হিসাব নিলে এক অদ্ভুত ব্যাপার দেখা যেতে পারে । হয়ত দেখা যাবে, মোট ব্যয়ের ৯০% খরচ হয় কর্মচারীদের বেতন ভাতা, অফিস ইত্যাদি খাতে, আর ১০% ক্ষুদ্র ঋণ প্রদানে । আবার আয়ের ক্ষেত্রে দেখা যাবে, ক্ষুদ্র ঋণ বাবদ ব্যয়িত টাকার ২৯% আয় (যেহেতু সুদের হার প্রায় ২৯% এবং সবটাই আদায় হয়), যা কিনা মোট ব্যয়ের (দশমিক) ০.০২৯% ।\nগ্রামীণ ব্যাঙ্ক ছাড়া এত বিপুল অর্থ ব্যয় করে এত কম উৎপাদনের দ্বিতীয় কোন উদাহরণ পৃথিবীতে পাওয়া যাবে কি না সন্দেহ । আর এ ধরনের অন্য উদাহরণটি (এনরন) তো এখন ইতিহাস । কোন বিবেকবান মানুষ কি কারও ভুল পরিকল্পনায় অথবা কারও ব্যক্তিগত স্বার্থে এমন কাজ সমর্থন করতে পারে ? এতদিন বিষয়টি অনেকের চোখের আড়ালে ছিল, এখন বিদেশীরাই এ বিষয়ে জানতে আগ্রহী হয়েছে ।\nএকসময় গ্রামীণ ব্যাঙ্কের কর্মকান্ড নিয়ে দেশে বিদেশে প্রশংসার তুফান বয়ে যেত । অভিজ্ঞতা আমাদের শেখায়, এসব কিছু কিন্তু একটা অবাস্তব কর্মকাণ্ডের সত্যতা নির্ধারণ করে না । আমাদের ভুললে চলবে না যে, অতি ফালতু এবং জনসাধারণকে ঠকানোর পদ্ধতির জন্য এনরন কোম্পানিকে এক সময় বিশ্ববিখ্যাত বাণিজ্যিক পত্রিকা “ফরচুন” পর পর ৬ বৎসর “আমেরিকার সবচেয়ে আবিষ্কার ধর্মী কোম্পানি” বলে উল্লেখ করেছিল । অথচ তাদের উৎপাদন ছিল শূন্য ।\nবৃহস্পতিবার ১৮আগস্ট২০১১, অপরাহ্ন ০১:৪১\nProf. Bijon B. Sarma বলেছেনঃ\nনোবেল লরিয়েট অধ্যাপক ইউনুস,\nগ্রামীন ব্যাঙ্ক ও অন্যান্য প্রসঙ্গ\nনোবেল লরিয়েট অধ্যাপক ইউনুসকে নিয়ে বিতর্কের অন্ত নেই । যে মানুষটিকে নিয়ে বাংলাদেশের মানুষের গর্ব করার কথা, যে সব আলোচনা চলছে তাতে গর্ব শেষ পর্য্যন্ত কি সে পরিনত হবে বোঝা যাচ্ছে না । অধ্যাপক ইউনুসকে নিয়ে দেশে বিদেশে বিজ্ঞ ব্যক্তিদের যে সব প্রবন্ধাদি প্রকাশিত হয় তাতে তত্ব কথা এতো বেশী থাকে যে অনেক সাধারন মানুষ মূল বিষয়টি ধরতে পারে না । আজও অনেক সাধারন মানুষ এ নিয়ে দ্বিধায় আছেন । এই লেখাটি মুলতঃ তাদের বুঝার জন্য সহজ করে লেখা।\nবিনা বন্ধকীতে ঋন দেয়াঃ\nব্যাঙ্কের কাজ সুদের বিনিময়ে মানুষের সঞ্চয়ের টাকা জমা রাখা । এই টাকা উচ্চতর হারে ব্যবসায়ীদের ঋন দিয়ে ব্যাংক লাভ করে থাকে । এই হচ্ছে ব্যাঙ্কের অর্থনৈতিক কাজের মূল কথা। নিরাপত্তার খাতিরে ব্যাঙ্ক বিনা বন্ধকীতে ঋন দেয় না, আর যুক্তিসঙ্গত কারনে গরীব এবং অসৎ ব্যাক্তিকে ঋন দেয়ার কথা চিন্তায়ও আনে না। এমন বাস্তবতায় বাংলাদেশের অধ্যাপক ইউনুস দাবী করলেন, তিনি একেবারে গরীব, এমন কি ভুমিহীনদের বিনা বন্ধকীতে ঋন দিয়ে শতকরা ১০০% ভাগ টাকা উসুলের এক পন্থা উদ্ভাবন করেছেন । দেশে এ বিষয়ে তেমন প্রচারনা না চালিয়ে তিনি বিদেশীদের দেখালেন, এই ঋন পেয়ে কিভাবে বাংলাদেশের গরীব মানুষ উপকৃত হয়েছে । গরীবকে দয়া দেখানো কিছু কিছু ধনীদের চমৎকার বিনোদন । অতএব, অধ্যাপক ইউনুস বিদেশী সাহায্য পেলেন এবং কাজ চালিয়ে যেতে থাকলেন। বাংলা দেশের মানুষকে সাধারন ভাবে অসৎ বলা যায়, যদিও ১০০০ মানুষের একটি গ্রামে ৫০ জন সৎ মানুষ সব সময়েই পাওয়া যাবে । প্রতিজ্ঞা ভঙ্গের ব্যাপারে ধর্মগ্রন্থ ছুঁয়ে মীর জাফরের বিশ্বাসঘাতকতার উদাহরন সবারই জানা । এমন দেশে অধ্যাপক ইউনুস কি ভাবে অসম্ভবকে সম্ভব করলেন ? এটা সাধারন লোকের ভাবনা হলেও বিজ্ঞজনেরা তখনই বুঝতে পেরেছিলেন, ঘাপলা কোথাও একটা আছেই । অনেকে আবার একজন বাংলাদেশীর সন্মানের স্বার্থে সব বুঝেও চুপ করে ছিলেন । আজ এতদিন পরে মূল বিষয়টি পরিষ্কার হচ্ছে । তবে, আমরা এই ভেবে শান্ত্বনা পেতে পারি যে বাংলাদেশীরা নানা কথা বললেও এই গুমর ফাঁকের কাজটি তারা করে নি । বরং করেছে সে সব বিদেশীরা যারা অধ্যাপক ইউনুসের “অদ্ভুত তত্ব-কথা” বিশ্বাস করেছিল । সঙ্গে ইন্ধনের কাজ করেছে কিছু সাংবাদিকের অনুসন্ধান প্রবনতা, যা এখন পুরোদমে চলছে বলেই মনে হচ্ছে।\nঅধ্যাপক ইউনুসের “অদ্ভুত তত্ব-কথা”টি হচ্ছে, আমাদের দেশের বিদ্যমান স্তরের সততার “গরীব মানুষকে বিনা বন্ধকীতে ঋন দেয়ার পরও ১০০% ঋন ফেরত পাওয়া যায়” । আসলে অধ্যাপক ইউনুস এটি করেছেন বলে বিদেশীদের কাছে প্রমান পত্র দেখিয়েছেন । অবশ্যই তিনি তা করেছেন, তবে যে পদ্ধতিতে তা করেছেন তা ছিল ধোঁকাবাজী, আজকের যুগে যাকে ডিপ্লোমেটিক ভাষায় বলা হয় “স্টেজ ম্যানেজড” । অধ্যাপক ইউনুসের বিরুদ্ধে দুটি অভিযোগ হচ্ছে, (ক) ঋন পরিশোধের এমন চমৎকার উদাহরন থাকা সত্বেও তিনি এই কার্য্যক্রম দেশে কেন আরও বাড়াচ্ছেন না, যেখানে বাংলা দেশে গরীবের কোন অভাব নেই, এবং (খ) ঋন পরিশোধের জন্য কেন মাঝে মাঝে ঋন গ্রহিতার উপর অত্যাচার করা হয় ।\nযে পদ্ধতিতে অধ্যাপক ইউনুস তার কার্য্যক্রম চালান, তাতে আসলে সুদ-আসলের টাকার তার কোন প্রয়োজন নেই, বরং তিনি ঋন গ্রহিতাদেরকে তার কয়েক গুন টাকা দেবার ক্ষমতা রাখেন । তবুও তাকে এসব করতে হয় তার ব্যবসার মূল পূঁজি ধরে রাখার জন্য। যাদু দেখাবার অভ্যাস যাদের আছে তারা জানেন, ‘ম্যাজিক ওয়ান্ড’-এর আসলে কোন ক্ষমতা থাকে না । কিন্তু এটি না রাখা হলে অনেক দর্শক যাদুকরের কেরামতি ধরে ফেলত । আসলে ঋন গ্রহিতার সংখ্যা না বাড়ানো এবং মাঝে মাঝে ঋন পরিশোধের জন্য অত্যাচারও হচ্ছে অধ্যাপক ইউনুসের কার্য্যক্রমের পক্ষে ‘ম্যাজিক ওয়ান্ড’ ।\nশতকরা ১০০ ভাগ ঋন পরিশোধ নিশ্চিত করার প্রয়োজনে অধ্যাপক ইউনুস যে দুটি পদ্ধতি ব্যবহার করেন তা হলো ঃ (০১) প্রচুর অর্থব্যয়ে অতি স্বল্প সংখ্যক ‘সৎ’ লোক খুজে বের করা এবং (০২) ঋন শোধ করার জন্য গোষ্ঠির সমষ্টিগত চাপ প্রয়োগ করা । (০১) তার প্রতিষ্ঠানের উচ্চ বেতনভূক লোক দীর্ঘকাল ধরে গ্রামে পর্য্যবেক্ষন করে বের করে, কারা সৎ, কাদের মুরুব্বির জোর নেই, কারা দেশ ত্যাগ করে চলে যেতে পারবে না ইত্যাদি । বাংলাদেশে এ ধরনের লোকের সংখ্যা কম, এটিই হচ্ছে তার ঋন গ্রহিতার সংখ্যা না বাড়ানোর কারন । (০২) ঋন গ্রহনের জন্য বেশ কয়েকজন মিলে গোষ্ঠী তৈরী করতে হয় এবং কিছুদিন নির্দিষ্ট হারে টাকা জমাতে হয় । তার পর সবার পছন্দনীয় একজনকে ঋন দেয়া হয় । ইনি ভাল কাজ দেখালে তবে পরের জন ঋন পাবে । আসলে ঠিক এই কারনে, প্রথম লোকটির ঋন সময়মত পরিশোধের উপর গোষ্ঠীর সবাই কঠোর দৃষ্টি রাখে। আর সে সক্ষম না হলে দলের অন্য লোক সময়মতো তার ঋনের টাকা পরিশোধ করে । এই দুটিই হচ্ছে অধ্যাপক ইউনুসের ১০০% ঋন পরিশোধের মূল কথা ।\nএবারে আমরা এই ব্যাবসায়ের লাভ লোকসানটা একটু দেখতে চাই । সাধারন দেয়া ও নেয়া সুদের হারের ব্যবধানের মাধ্যমে ব্যাঙ্ক যে লাভ করে তা দিয়ে তারা সকল ব্যয় নির্বাহ করে । অথচ গ্রামীন ব্যাঙ্ক সুদের মাধ্যমে যা পায়, তা দিয়ে তার কোন খরচই নির্বাহ হয় না । খরচটা আসে, এই “নাটক”টি দেখিয়ে বিদেশ থাকে পাওয়া টাকার সুদ থেকে।\nদেখা যাচ্ছে, অফিস, কর্মচারী ইত্যাদি নিয়ে ঋনদানের কাজটি করে গ্রামীন ব্যাঙ্ক যে টাকা আয় করে তা দিয়ে তার খরচ পোষায় না । কোন কাজে লাভ না হলে তাকে অর্থনৈতিক কাজ বলা হয় না । এইটিই হচ্ছে সেই মহামূল্যবান কারন, যার জন্য অধ্যাপক ইউনুসের নাম বেশ কয়েক বার অর্থনীতিতে নোবেল পুরস্কারের জন্য পাঠালেও তা দেয়া হয় নি।\nসাধারন ভাবে এটি অর্থনৈতিক কাজ না হলেও অধ্যাপক ইউনুসের জন্য এটি খুবই লাভজনক একটি কাজ । এখানে “নাটক” করার জন্য তার বেশ কিছু টাকা খরচ হয়, কিন্তু তার কয়েক হাজার গুন তিনি পেয়ে যান বিদেশীদের প্রশংসা মিশ্রিত করুনার দান থেকে। আর এই আয় থেকেই তিনি গড়ে তুলেছেন অনেক গুলি বড় বড় কোম্পানী । আসলে এই পরিপ্রেক্ষিতে সন্তর্পনে ঋনদান কর্মসূচীটি বন্ধ করে দিলেই হতো তার জন্য মঙ্গল । এক ফান্ড থেকে অন্যত্র টাকা সরানোর কারনে সবার দৃষ্টি সেদিকে পড়েছে, এখন সাংবাদিকের অনুসন্ধানে সবই হয়তো বেড়িয়ে আসবে । ঐ ফান্ড থেকে টাকার খোঁজ পড়ার পরে এখন তিনি টাকা ফেরত দিয়েছেন । এতেই বোঝা যায় কাজটা অন্যায় ছিল । এখন টাকা ফেরত দিলেও তিনি যে অন্যায় বা ভুল করেছিলেন তা নিজেই প্রমান করে দিলেন। মূল টাকা ফেরত দিলেও এই টাকায় ঐ সময় যে কাজ করার ‘কমিটমেন্ট’ ছিল তা কি আর করা সম্ভব হবে ?\nএখন আমরা ক্ষুদ্র ঋনের অবদান সম্বন্ধে কিছু বলতে চাই । সাধারন মানুষ ও সরকারের সহানুভুতি এবং শক্তিশালী বিদেশী লবীর সমর্থন থাকায় অধ্যাপক ইউনুস এদেশে তার কাজে অনেক সহায়তা, এমন কি অনেক সময় ‘অন্যায্য” সহায়তাও পেয়েছেন । কিন্তু এদেশে তার এই কাজের অবদানটা কি ? তিনি প্রচুর মানুষকে চাকুরী দিয়েছেন । কিন্তু তাদের এতো পরিশ্রম, কষ্ট এবং বিদেশীদের এতো টাকা কি সম্পদ সৃষ্টি করেছে ? অতি সামান্য সঙ্খ্যক মানুষ ঋন নিয়ে গরু কিনেছে । ধরা যাক, ৫ হাজার টাকার গরু ৩ বছরে ৮ হাজার দামের বা, ১ মন ওজনের গরু ২ মন অজনের হয়েছে, কিছু গাছ, মাছ বেড়েছে । এর পরিমান কত, আর তিনি যে তার প্রকান্ড প্রতিষ্ঠানে হাজার হাজার মানুষকে খাটিয়ে লক্ষ কোটি টাকা খরচ করলেন, তার পরিমান কত ?\n“আয়ের চেয়ে ব্যয় বেশী” এমন বহু প্রতিষ্ঠান দেশে আছে । বৃহত্তর স্বার্থে পরিচালিত সরকারী প্রতিষ্ঠানের আয় ব্যয় বিবেচনায় আনা হয় না । বাংলাদেশের এন-জি-ও গুলির আয় ব্যায়ের ক্ষেত্রেও এই কথা প্রযোজ্য । কিন্তু অধ্যাপক ইউনুসের গ্রামীন ব্যাঙ্ক তো (স্পেসিয়ালিজড) ব্যাঙ্ক হিসেবে রেজিষ্ট্রিকৃত ।\nধরে নেয়া যাক, তিনি বিদেশের দেয়া টাকা খরচ করেছেন, আমাদের লোক চাকরী পাচ্ছে, বেতন পাচ্ছে, তাই আমাদের অসুবিধাটা কি ? মেনে নিলাম, কিন্তু এতো বিপুল টাকা খরচ করে দেশ কি লাভ করছে ? এত টাকা খরচের খেলার মাধ্যমে অধ্যাপক ইউনুস অনেকগুলি কোম্পানী খোলার সুযোগ পেলেন, কিন্তু এত টাকার বিনিময়ে দেশ কে কি সম্পদ দিল ? গ্রামীন ব্যাঙ্কএর আয় ব্যয়ের হিসাব নিলে এক অদ্ভুত ব্যাপার দেখা যেতে পারে । হয়ত দেখা যাবে, মোট ব্যয়ের ৯০% খরচ হয় কর্মচারীদের বেতন ভাতা, অফিস ইত্যাদি খাতে, আর ১০% ক্ষুদ্র ঋন প্রদানে । আবার আয়ের ক্ষেত্রে দেখা যাবে, ক্ষুদ্র ঋন বাবদ ব্যায়িত টাকার ২৯% আয় (যেহেতু সুদের হার প্রায় ২৯% এবং সবটাই আদায় হয়), যা কিনা মোট ব্যয়ের (দশমিক) ০.০২৯%। এই হিসাবটি কিন্তু শুধুমাত্র গ্রামীন ব্যাঙ্কএর ক্ষেত্রে প্রযোজ্য, অধ্যাপক ইউনুসের অন্যান্য ব্যবসা প্রতিষ্ঠানের ক্ষেত্রে প্রযোজ্য নয় । আসলে এত বিপুল অর্থ খরচ করে এত কম উৎপাদনের দ্বিতীয় কোন উদাহরন পৃথিবীতে পাওয়া যাবে কি না সন্দেহ । কোন বিবেকবান মানুষ কি কারও ভুল পরিকল্পনায় অথবা অন্য কোন স্বার্থে এমন কাজ সমর্থন করতে পারে ? এতদিন বিষয়টি অনেকের চোখের আড়ালে ছিল, এখন বিদেশীরাই এ বিষয়ে জানতে আগ্রহী হয়েছে ।\nটেলিনর ও নোবেল পুরস্কার ঃ\nকয়েকটি আর সি সি খুঁটি, কিছু টিন আর নগদ টাকা দিয়ে তৈরী বাংলাদেশে অসফল গ্রামীন হাউজিং প্রকল্প-এর আগা খান পুরস্কার নিয়ে যেমন কথা আছে, তার চেয়ে অনেক বেশী কথাঈখন হচ্ছে অধ্যাপক ইউনুসের শান্তির জন্য নোবেল পুরস্কার পাওয়া নিয়ে । “গ্রামীন হাউজিং এর জন্য জমি মহিলাদের নামে করে দিতে হয় । এই কারনে বাংলাদেশে তালাকের মাত্রা শূন্যতে নেমে এসেছে” এই গল্প অধ্যাপক ইউনুসের প্রতিষ্ঠান থেকে বিদেশে বহুবার করা হলেও আসল সত্য এই যে, বাংলাদেশের বিপুল সংখ্যক লোক এখন পর্য্যন্ত এই বাড়ীর চেহারাই দেখেনি, তালাক দেয়া তো পরের কথা ।\nঅন্যান্য নোবেল পুরস্কারগুলি সুইডেন দিলেও শান্তির জন্য নোবেল পুরস্কারটি দেয়ার ভার প্রথম থেকেই নরওয়ের উপর । আর শুরু থেকেই এই পুরস্কার প্রাপ্তদের নিয়ে আছে নানা বিতর্ক । ব্যবসায়িক কারনে এটি দেয়ার কথা সবার জানা আছে । এমন কি সকলের ঘৃনা পাবার যোগ্য মানুষকেও শান্তির জন্য নোবেল পুরস্কার দেয়ার উদাহরন আছে । এমন অবস্থায় টেলিনর নামে নরওয়ের একটি বিখ্যাত কোম্পানীর সাথে অধ্যাপক ইউনুসের গ্রামীন ফোন এর ব্যবসায়িক যোগাযোগ থাকার পর যৌক্তিক কারনে কথা তো উঠবেই । প্রাপ্ত তথ্য থেকে জানা যায়, তাকে এই পুরস্কার দেবার জন্য সুপারিশ করেছিলেন একজন প্রাক্তন আমেরিকান প্রেসিডেন্ট । প্রমান আছে যে অধ্যাপক ইউনুসের প্রতিষ্ঠান থেকে ঐ প্রেসিডেন্ট-পত্নীর প্রতিষ্ঠানে মোটা অঙ্কের টাকা দেয়া হয়েছিল । এগুলি কোন নতুন কথা নয়, ইন্টারনেট খুললেই সকল ডিটেল তত্ব প্রমান সহ দেখা যাবে ।\n১৯৯৬ এ গ্রামীন ফোনে টেলিনরের অংশ ছিল ৬২% আর গ্রামীন ফোনের, বাকী ৩৮% । টেলিনর এই সময় গ্রামীনের বিরুদ্ধে অবৈধ ভিওআইপি ব্যবসা ও শিশু শ্রম ব্যবহারের অভিযোগ আনে । ফলশ্রুতিতে অধ্যাপক ইউনুস চুক্তির শর্ত ভঙ্গ করার কারনে টেলিনরের বিরুদ্ধে মামলা করার কথা বলেন । তিনি এই আশা প্রকাশ করেন যে টেলিনর ১৯৯৬এ করা চুক্তির শর্ত অনুযায়ী তাদের শেয়ার এমন ভাবে বিন্যস্ত করবে যেন এটি একটি বাংলাদেশী কোম্পানিতে পরিনত হতে পারে । টেলিনর এটি অস্বীকার করে এবং চুক্তির শর্ত দেখতে চায় । অধ্যাপক ইউনুস উত্তরে জানান যে টেলিনরের ঐ সময়ের সিইও-র সঙ্গে তার মৌখিক কথা হয়েছিল । এমনকি তিনি তার নোবেল বক্তৃতায়ও টেলিনরকে চাপ প্রদানের জন্য এই বক্তব্য রাখেন । বলা বাহুল্য টেলিনর এসব কথা অগ্রাহ্য করে এবং নোবেল পুরস্কার আনার কয়েকদিন আগে রাতারাতি গ্রামীনের লোগো বদলে টেলিনরের লোগো ব্যবহার করতে তাকে বাধ্য করে। এই সব ঘটনা তার নোবেল পুরস্কার প্রাপ্তির সাথে টেলিনরের সংশ্লিষ্টতার ঈঙ্গিত দেয় ।\nসাম্প্রতিক কালে নরওয়েজিয়ান ন্যাশনাল টেলিভিশন (এন আর কে) থেকে “ক্ষুদ্র ঋনের ফাঁদে” প্রকাশের প্রায় সঙ্গে সঙ্গে কোন প্রতিবাদ ছাড়াই টাকা ফেরত দেয়া অধ্যাপক ইউনুসের দূর্বলতা প্রকাশ করে । ডেনমার্কের পুরস্কার প্রাপ্ত সাংবাদিক হেইনম্যান উপরোক্ত প্রতিবেদন প্রকাশ করেন । তার অনুন্ধান কতদূর যাবে এখনই বলা যাচ্ছে না । অধ্যাপক ইউনুসের নোবেল প্রাপ্তির আগে “না পাওয়ার জন্য” আমাদের অনেক আফসোস ছিল । বিরাট প্রাপ্তির পর আগামীতে “এমন জিনিস” পাওয়ার জন্যই আমাদেরকে আফসোস করতে হবে কি না কে জানে ?\nবৃহস্পতিবার ১৮আগস্ট২০১১, অপরাহ্ন ০১:৪৭\nঅধ্যাপক ইউনুস সম্বন্ধে, তার কাজের পক্ষে বিপক্ষে বাংলাদেশে এখন প্রতিদিনই কিছু না কিছু লেখা হচ্ছে ।\nপক্ষের লেখাগুলির অধিকাংশই তার নিজের লোকের লেখা বলে মনে হয় । নোরাড গ্রামীন ব্যাঙ্ককে অনেক\nটাকা দিয়েছিল বলে চুক্তি করে রেখেছিল । চুক্তির শর্ত ভঙ্গ হয়েছে বলে এখন আপত্তি করছে । কিন্তু\nঅধ্যাপক ইউনুস-এর স্টেজ ম্যানেজড নাটক, কল্প কাহিনী শূনে মুগ্ধ হয়ে যে সব লক্ষ লক্ষ দেশী বিদেশী\nসরল বিশ্বাসে বাংলাদেশের গরীব মানুষের উপকার হবে ভেবে শত শত কোটি টাকা তাকে দিয়েছে এবং\nকোন চুক্তি করে নি তাদের টাকা কোথায় গেছে ? এগুলি কি সব অধ্যাপক ইউনুস-এর শ্বেত হস্তী\nপ্রতিষ্ঠানের অসঙ্খ্য কর্মচারীর খাই মেটাতে, ইউনুসের বহু সঙ্খ্যক বানিজ্যিক প্রতিষ্ঠানের মূলধন হতে\nআর বাংলাদেশে সামান্য মাছ, মাংস উৎপাদনেই শেষ হয়ে গেছে ?\nবৃহস্পতিবার ১৮আগস্ট২০১১, অপরাহ্ন ০১:৪৯\nগ্রামীণ ব্যাংককে চট্টগ্রামের একটি প্যাকেজিং প্রতিষ্ঠান ব্যবস্থাপনার দায়িত্ব দিয়ে একটি চুক্তি হয়েছিল ২০ বছর আগে। এর মাধ্যমে গরিবের ব্যাংকটি এমন এক দায়িত্ব নেয়, যার সঙ্গে এর মূল কর্মকাণ্ডের কোনো সম্পর্কই নেই। মূল কর্মকাণ্ডের সঙ্গে সম্পর্কহীন একটি প্রতিষ্ঠানের দায়িত্ব নিয়ে গ্রামীণ ব্যাংকের চুক্তি এবং এর আওতায় ঋণ দেওয়া আইনসম্মত হয়নি বলে মনে করেন বিশেষজ্ঞরা। খবর বিডিনিউজের।\nগ্রামীণ ব্যাংকের পক্ষে ওই ব্যবস্থাপনা দায়িত্বের চুক্তিতে সই করেছিলেন এর প্রধান ড. মুহাম্মদ ইউনূস। চুক্তিতে গ্রামীণ ব্যাংককে মালিকানা ছাড়া প্যাকেজিং প্রতিষ্ঠানটি চালানোর বাকি সব ক্ষমতাই দেওয়া হয়। চুক্তিতে প্যাকেজেস করপোরেশন নামের প্রতিষ্ঠানটির ব্যবস্থাপনা পরিচালক হিসেবে সই করেন গ্রামীণ ব্যাংকের প্রতিষ্ঠাতা অধ্যাপক মুহাম্মদ ইউনূসের বাবা দুলা মিয়া সওদাগর। চুক্তিতে সাক্ষী হিসেবে স্বাক্ষর দেন ইউনূসের তিন ভাই মুহাম্মদ ইব্রাহীম, মুহাম্মদ আজম ও মুহাম্মদ জাহাঙ্গীর।\n১৯৬১ সালে পাকিস্তান প্যাকেজেস করপোরেশন নামে প্রতিষ্ঠিত প্রতিষ্ঠানটির মালিক ছিলেন দুলা মিয়া ও তাঁর ছেলেরা। বিভিন্ন নথি থেকে জানা গেছে, ওই পরিবার এখনো প্রতিষ্ঠানটির মালিক। শেয়ারহোল্ডার হিসেবে প্রতিষ্ঠানের পরিচালনা বোর্ডে মুহাম্মদ ইউনূস এখনো আছেন।\nগ্রামীণ ব্যাংক ও প্যাকেজেস করপোরেশনের মধ্যে ১৫ বছরের জন্য ব্যবস্থাপনা চুক্তিটি হয় ১৯৯০ সালের ১৭ জুন। ১৯৯৭ সালে প্যাকেজেস করপোরেশনের পরিচালনার দায়িত্ব দেওয়া হয় গ্রামীণ ব্যাংকের সহযোগী প্রতিষ্ঠান গ্রামীণ সামগ্রীকে। এ বিষয়ে গ্রামীণ ব্যাংকের উপব্যবস্থাপনা পরিচালক নূরজাহান বেগম জানান, ওই হস্তান্তর প্যাকেজেস করপোরেশনের মালিকদের সম্মতিতে হয়েছিল।\nবৃহস্পতিবার ১৮আগস্ট২০১১, অপরাহ্ন ০১:৫২\nঅধ্যাপক ইউনুসের আরেক কান্ড ঃ\n“স্বপ্ন ছিনতাই!রফিক অটোভ্যান থেকে উদ্ভাবক রফিককে বিতাড়নের চেষ্টা গ্রামীণ ফান্ডের আশরাফ-উল-আলম ও হায়দার আলী” (কালের কন্থ থেকে , সংক্ষেপিত) ।\nদরিদ্র ঘরের, লেখাপড়া না-জানা ছেলে রফিকুল ইসলাম ছোটকাল থেকেই অত্যন্ত মেধাবী। যন্ত্রপাতি নিয়ে খুটখাট করা ছিল তাঁর শখ। আর পেটের তাগিদে চালাতেন রিকশাভ্যান। এই করতে করতে একদিন কিশোর বয়সেই তিনি শ্যালো পাম্প মেশিন দিয়ে রিকশাভ্যান থেকে বানিয়ে ফেলেন অটোভ্যান, যা দেখে সবাই অবাক।\nরফিক এই অটোভ্যান বাণিজ্যিকভাবে বানান যা অটোভ্যান ভটভটি, নসিমন, করিমন বিভিন্ন নামে ছড়িয়ে পড়ে …। সরকার থেকে ‘পরিবেশবান্ধব’ ছাড়পত্র নিয়ে তিনি নিজের বাড়িতে গড়ে তোলেন ‘মেসার্স রফিক অটোভ্যান ম্যানুফ্যাকচারিং ইন্ডাস্ট্রিজ’।\nগ্রামীণ ব্যাংকের অঙ্গপ্রতিষ্ঠান ‘গ্রামীণ ফান্ড’ রফিককে বুঝিয়ে-সুঝিয়ে রাজি করায় যৌথভাবে গ্রামীণ ফান্ড চুক্তির মাধ্যমে ‘রফিক অটোভ্যান ম্যানুফ্যাকচারিং ইন্ডাস্ট্রিজ লিমিটেড’ প্রতিষ্ঠায় । এর পর রফিকের সব স্বপ্ন ছিনতাই হয়ে যায় গ্রামীণ ফান্ডের কৌশলী তৎপরতার ফাঁদে। রফিক এখন অসহায়, দিশেহারা। ভেবে পান না তিনি, কেমন করে, কোথা থেকে, কী হতে কী হয়ে গেল তাঁর সহজ-সরল জীবনে!\nআসে গ্রামীণ ফান্ড : রফিকের সাফল্যের কাহিনী জেনে ঢাকা থেকে যান গ্রামীণ । কালের কণ্ঠকে রফিক বলেন, ‘ড. ইউনূসকে আমি খুব শ্রদ্ধার চোখে দেখতাম, তাই তাঁর প্রতিষ্ঠানের সঙ্গেই কাজ করার সিদ্ধান্ত নিই। তারাও আমাকে নানা স্বপ্ন দেখায়। বিপুল আশায় বুক বেঁধে, চোখ-কান বুজে ঝাঁপিয়ে পড়ি কাজে। আমি লেখাপড়া জানি না, ইংরেজিতে লেখা চুক্তিপত্রের কিছুই আমি বুঝতাম না। তাই সরল বিশ্বাসে, ওরা যে কাগজ দিয়েছে, সই দিয়ে গেছি সবখানে।’\nরফিক জানান, তিনি শুধু জানতেন এই কারখানা তাঁর নামে। এখানে তাঁর শেয়ার ৬০ শতাংশ আর গ্রামীণ ফান্ডের ৪০ শতাংশ। গ্রামীণ ফান্ডের সঙ্গে চুক্তির পর রফিক অটোভ্যানকে যোগাযোগ মন্ত্রণালয় প্রথমে ৫০টি, পরে আবার পাঁচ হাজার গাড়ি তৈরির অনুমতি দেয়, তবে ‘গ্রামবাংলা অটোভ্যান’ নামে। প্রকল্পের উদ্বোধন করেন তৎকালীন যোগাযোগমন্ত্রী ব্যারিস্টার নাজমুল হুদা আর তাতে পরিচালক ড. মুহাম্মদ ইউনূস বক্তব্য দেন।\nগ্রামীণ ফান্ডের সঙ্গে রফিক চুক্তিতে আবদ্ধ হন ২০০২ সালের ৬ মার্চ। চুক্তিতে গ্রামীণ ফান্ডের পক্ষে কর্মকর্তা এ এ কোরেশী, রফিক অটোভ্যান ম্যানুফ্যাকচারিং ইন্ডাস্ট্রিজের পক্ষে রফিকুল ইসলাম ও প্রকৌশলী হাসান রেজা স্বাক্ষর করেন। তিন চাকার পরিবেশবান্ধব অটোভ্যান প্রস্তুত এবং বাজারজাত একসঙ্গে পরিচালনার জন্য এই চুক্তি হয় ইংরেজিতে। অটোভ্যানের উদ্ভাবক রফিক একজন অশিক্ষিত ব্যক্তি। তাঁর সঙ্গে ইংরেজিতে চুক্তিপত্র সম্পাদন করাটাই শুভঙ্করের ফাঁকি। আইনজীবীদের মতে, চুক্তিপত্র যেকোনো ভাষায় হতে পারে, তবে অবশ্যই তা হতে হবে সহজবোধ্য। দেওয়ানি ও চুক্তি আইনের মামলায় অভিজ্ঞ আইনজীবী রাজীব কুমার চক্রবর্তী কালের কণ্ঠকে বলেন, চুক্তিপত্রের নিচে লেখা থাকে, ‘আমরা চুক্তিপত্র পড়িয়া, বুঝিয়া, সজ্ঞানে-সুস্থ মস্তিষ্কে চুক্তিনামায় স্বাক্ষর করিলাম।’ কাজেই চুক্তি অবশ্যই সহজবোধ্য হতে হবে।\nগ্রামীণ ফান্ড রফিককে তাঁর ব্যবসা, কারখানা আরো বড় করতে সহযোগিতার কথা বলে চুক্তিতে রাজি করায়। কিন্তু ইংরেজিতে লেখা চুক্তিপত্রের প্রথম অনুচ্ছেদেই বলা হয়েছে, ‘এই মুহূর্তে তিন চাকার অটোভ্যান উৎপাদনের সুবিধা বগুড়ার শেরপুরে রয়েছে বিধায় সেখানেই উৎপাদনকাজ চলবে। তবে ভবিষ্যতে তা যেকোনো সুবিধামতো স্থানে করা যাবে।’\nরফিক বলেন, ‘চুক্তিতে যে এ রকম শর্ত আছে, আমি বুঝিনি।’ পরে রফিককে না জানিয়েই ঢাকার সাভারে প্রতিষ্ঠা করা হয় আরেকটি কারখানা, আর খেজুরতলারটি এখন তালাবদ্ধ।\nচুক্তিপত্রের ৬ নম্বর অনুচ্ছেদে কম্পানির বোর্ড সদস্যের সংখ্যা উল্লেখ করা হয়েছে। রফিক কারখানার মূল মালিক হলেও বোর্ডে তাঁকে পরিচালক (উৎপাদন) রেখে তাঁর মাত্র দুজন প্রতিনিধি রাখা হয়। প্রকৌশলী হাসানের রাখা হয় একজন। আর গ্রামীণ ফান্ড চারজন পরিচালক রাখতে পারবে। কম্পানির চেয়ারম্যান থাকবেন গ্রামীণ ফান্ডের মনোনীত একজন, আর ব্যবস্থাপনা পরিচালক (এমডি) হবেন বোর্ডের মনোনীত কেউ। পরে গ্রামীণ ফান্ডের ইচ্ছায়ই এমডি করা হয় হাসান রেজাকে। যাঁর মেধা ও শ্রমের কল্যাণে দেশে প্রথম পরিবেশবান্ধব অটোভ্যান তৈরি হয়, সেই রফিককে রাখা হয় শুধুই একজন পরিচালক করে।\nআবার আগের চুক্তিপত্রের শর্ত ভঙ্গ করে গ্রামীণ ফান্ড ২০০৪ সালের ৬ এপ্রিল আরেকটি চুক্তিপত্রে স্বাক্ষর করায় রফিককে। এটিতে বলা হয়, রফিক তাঁর নিজ খরচে অটোভ্যানের বডি তৈরি করবে, তবে তা নিজের কারখানায় নয়, অন্য কোনো জায়গায়। গ্রহণযোগ্য বডির মূল্য রফিক অটোভ্যান ম্যানুফ্যাকচারিং ইন্ডাস্ট্রিজ লিমিটেড পরিশোধ করবে। এই চুক্তি স্বাক্ষরের পর থেকেই রফিক আর পরিচালক (উৎপাদন) থাকবেন না।\nমূলত এই চুক্তির পরই রফিককে কম্পানি থেকে কাগজে-কলমে বের করে দেওয়া হয়। এমনকি রফিককে গাড়ির বডি তৈরির কোনো কার্যাদেশও দেওয়া হয়নি।\nঋণের জালে রফিক: রফিকের কারখানার মালামাল নিয়ে কম্পানিতে তাঁর শেয়ার ধরা হয়; কিন্তু তাঁর মেধার কোনো মূল্য ধরা হয়নি। রফিক গ্রামীণ ফান্ড থেকে যে ঋণ নিয়েছিলেন, এরও কোনো সুরাহা না করেই চুক্তি সম্পাদন করা হয়।\nকালের কণ্ঠের অনুসন্ধানে জানা গেছে, গ্রামীণ ফান্ডের সঙ্গে চুক্তির আগে মেসার্স রফিক অটোভ্যান ম্যানুফ্যাকচারিং ইন্ডাস্ট্রিজের নামে রফিকুল ইসলাম ছয় লাখ টাকা ঋণ নেন। পরে পাঁচ কিস্তিতে এক লাখ ২৫ হাজার টাকা পরিশোধও করেন। গ্রামীণ ফান্ডের সঙ্গে যৌথ ব্যবসা শুরু করার পর তিনি ঋণ পরিশোধ করেননি। ভেবেছিলেন, বড় কারখানা হয়েছে, সঙ্গে যাঁরা আছেন, তাঁরাই ঋণ পরিশোধের ব্যবস্থা করবেন; কিন্তু তা হয়নি। ঋণের বিপরীতে সুদ-আসলে সাত লাখ ৯ হাজার ৩৩৩ টাকা দাবি করে গ্রামীণ ফান্ড রফিকের কাছ থেকে একটি ব্যাংক চেক নেয়। ওই চেক ডিসঅনার করিয়ে রফিকের বিরুদ্ধে মামলা পর্যন্ত করে গ্রামীণ ফান্ড। মামলাটি এখন বিচারাধীন ঢাকার ষষ্ঠ যুগ্ম মহানগর দায়রা জজ আদালতে। কাল রবিবার এ মামলার চূড়ান্ত শুনানি হওয়ার কথা। রফিকের আইনজীবী জানিয়েছেন, মামলায় রফিকের সাজাও হতে পারে।\nরফিকের আইনজীবী ফয়সাল রেজা কালের কণ্ঠকে বলেন, যে প্রতিষ্ঠান রফিককে সহযোগিতা করতে তাঁর সঙ্গে অংশীদারি চুক্তিতে ব্যবসা শুরু করে, সেই প্রতিষ্ঠানই তাঁকে মামলায় জড়িয়ে দিয়েছে। তাঁকে সর্বস্বান্ত করে ছেড়েছে। তিনি প্রশ্ন তোলেন, ‘যাঁকে প্রতিষ্ঠিত করার দায়িত্ব নিয়েছিল গ্রামীণ ব্যাংকের মতো এত বড় একটি প্রতিষ্ঠান, তাঁকে কেন পথে বসতে হচ্ছে?’\nচুক্তির কিছুই পাননি রফিক : গ্রামীণ ফান্ডের সঙ্গে রফিকের চুক্তির পর এ পর্যন্ত তাঁকে কোনো লভ্যাংশ দেওয়া হয়নি। এমনকি রফিককে মাসিক ৩০ হাজার টাকা বেতন দেওয়ার কথা থাকলেও তা দেওয়া হয়নি। রফিককে বাদ দিয়েই গ্রামীণ ফান্ড এ অটোভ্যান তৈরি করে দেশব্যাপী বাজারজাত করছে।\nরফিকুল ইসলাম বলেন, ‘বিষয়গুলো নিয়ে ড. ইউনূসকে লিখিত ও মৌখিকভাবে জানাই। কিন্তু তিনি আমার কোনো কথা না শুনেই বলেন, এসব নিয়ে আমি কিছু করতে পারব না। গ্রামীণ ফান্ডের এমডির সঙ্গে যোগাযোগের কথা বলেন তিনি। ড. ইউনূসের কাছে অভিযোগ করায় গ্রামীণ ফান্ডের লোকজন ক্ষিপ্ত হয়ে আমাকে একাধিকবার লাঞ্ছিত করেন। তারপর থেকে ধীরে ধীরে কৌশলে আমাকে বিভিন্ন অপবাদ দিয়ে বিতাড়িত করেন।’\nএকটি চিঠি : কম্পানির কর্মকর্তা মামুন আলী খানের (এক্সিকিউটিভ অ্যাকাউন্টস) একটি চিঠি কালের কণ্ঠের হাতে আছে। ওই চিঠিটি ২০০৪ সালের ১৪ ডিসেম্বর কম্পানির ব্যবস্থাপনা পরিচালককে লেখা হয়েছিল। চিঠিতে উল্লেখ আছে, রফিকের গাড়ি মেরামতের ৯০ হাজার ৩৪৭ টাকার ভাউচার নাকচ করে তাঁর ওই টাকা দেওয়া হয়নি। শেরপুরের কারখানা ভাড়া বাবদ ৯৩ হাজার টাকাও কম্পানির কাছে রফিক পাবেন। ২০০৪ সালের জানুয়ারি থেকে মার্চ পর্যন্ত রফিকের বেতনও তাদের কাছে পাওনা রয়েছে। ২০০৩ সালের বেতনও রফিককে দেওয়া হয়নি বলে ওই চিঠিতে উল্লেখ রয়েছে। অবশ্য রফিককে বিভিন্ন বিষয়ভিত্তিক দেনাও দেখানো হয়েছে। কারখানা সাভারে স্থানান্তরের পর গ্রামীণ ফান্ড রফিকের কাছে টাকা পাবে বলে দাবি করে আসে।\nগোপনে কারখানা সাভারে: গ্রামীণ ফান্ডের একজন কর্মচারীর দেওয়া তথ্য মতে গত ২৮ ডিসেম্বর সরেজমিনে ঢাকার সাভার উপজেলার হেমায়েতপুরের ঋষিপাড়া এলাকায় গিয়ে কথা হয় ষাটোর্ধ্ব আলাউদ্দিন মিয়ার সঙ্গে। তিনি বলেন, ‘গ্রামবাংলা অটোভ্যান নামের গাড়ি ২০০৪ সাল থেকে এ এলাকায় উৎপাদন করা হতো। তবে ২০০৭ সালে কারখানাটি সরিয়ে নেওয়া হয়েছে।’ আরো খোঁজ নিয়ে ওই দিনই দুপুরে সাভারের রাজাসন এলাকার ডেল্টার মোড়ে গিয়ে জানতে চাইলে স্থানীয় যুবক মিজানুর রহমান বলেন, ভেতরেই অটোভ্যান তৈরির কারখানা আছে। মোড় থেকে পশ্চিম দিকে এগোতেই সরু একটি গলির মাথায় দেয়ালঘেরা কারখানা। ভেতরে টুংটাং শব্দ। বাইরে নেই কোনো সাইনবোর্ড কিংবা কম্পানির পরিচিতি। ভেতরে ঢুকতেই কারখানার স্টোর ইনচার্জ আনিসুর রহমান খসরু এগিয়ে এসে বলেন, ‘এই জমি ও স্থাপনার মালিক আবু নাসের মো. শাহেদ। তাঁর কাছ থেকে প্রতি মাসে ৪০ হাজার টাকার বিনিময়ে কারখানা ভাড়া নিয়েছে রফিক অটোভ্যান ম্যানুফ্যাকচারিং কম্পানি।’ ‘যাঁর নামে কারখানা, সেই রফিক কি কখনো এখানে এসেছেন?’ জবাবে খসরু বলেন, রফিক ছাড়া আর সবাই এসেছেন।\nকারখানার ভেতরে উঁকি দিতেই চোখে পড়ে ১০ থেকে ১২ জন শ্রমিক-মিস্ত্রি অটোভ্যান তৈরিতে ব্যস্ত। সাতটি অটোভ্যান বানিয়ে পাশে রাখা হয়েছে। কারখানার ফোরম্যান নায়েব আলী বলেন, এখন মন্দা সময়। মাসে ১৫ থেকে ২০টি গাড়ি তৈরি হয়, তবে জানুয়ারির পর থেকে আরো বেশি হবে। তিনি বলেন, এসব অটোভ্যান মাগুরা, পাবনা, রাজবাড়ীসহ বিভিন্ন এলাকার ক্রেতারা এসে এখান থেকে কিনে নিয়ে যান। তবে টাকা লেনদেন হয় মিরপুরের গ্রামীণ ব্যাংক ভবনের প্রধান কার্যালয়ে।\nবক্তব্যের জন্য গ্রামীণ ব্যাংক ভবনে : একই দিনই গ্রামীণ ব্যাংক ভবনের ১৩ তলায় অটোভ্যান কম্পানির কার্যালয়ে গিয়ে কথা হয় এমডি হাসান রেজার সঙ্গে। চুক্তির পর থেকে রফিকের সঙ্গে প্রতারণা এবং তাঁকে কৌশলে কম্পানি থেকে বের করে দেওয়ার প্রসঙ্গ তোলা হলে তিনি বলেন, ‘রফিক একটা বাজে লোক। সে কম্পানির লাখ লাখ টাকা আÍসাৎ করেছে।’\n‘চুক্তি অনুযায়ী রফিককে বেতন না দেওয়া আর গাড়ির বডি তৈরির দায়িত্ব দেওয়ার কথা থাকলেও কোনো অর্ডার দেননি কেন’ জানতে চাইলে হাসান রেজা বলেন, ‘সে যে গাড়ির বডি তৈরি করে, সেটা কয়েক মাসেই ভেঙে যায়, টেকসই হয় না। কম্পানির বদনাম তো আমরা করতে দিতে পারি না।’ ‘আগে রফিক অনেক গাড়ি বানিয়ে বিক্রি করেছেন, সেগুলো তো ভালোই চলেছে’ বলা হলে হাসান রেজা বলেন, ‘এখন যেটা বানাচ্ছি, সেটা ভটভটি, নসিমন নয়Ñএটা পরিবেশবান্ধব অটোভ্যান।’ ‘আপনাদের সঙ্গে চুক্তির আগেই তো রফিক পরিবেশ অধিদপ্তর, বিআরটিএ, বুয়েটসহ বিভিন্ন দপ্তর থেকে অনুমোদন এনেছিলেন।’ এমডি এবার ক্ষিপ্ত হয়ে বলেন, ‘রফিক একজন ভ্যানচালক, সে-ই সব কিছু করেনি, আমি তাকে ওই সময় সহযোগিতা করেছিলাম। রফিক কম্পানির টাকা মেরে গ্রামের বাড়িতে দোতলা বিল্ডিং দিয়েছে, অনেক জমিজমাও কিনেছে।’ ‘আপনাদের সঙ্গে চুক্তির আগেই তো রফিক বাড়ি করেছেন।’ এমডি বলেন, ‘ঋণের টাকায় বাড়ি করেছিল, পরে আমাদের টাকা দিয়ে সেই ঋণ শোধ করেছে।’\nফান্ডের পরিচালক ও উপমহাব্যবস্থাপক কাজী সুলতান আহমেদ বলেন, ‘কারখানায় লাভ না হলে তো রফিককে বেতন দিতে পারি না।’\nগ্রামীণ ব্যাংকের এমডি ড. ইউনূসের সঙ্গে যোগাযোগের চেষ্টা করা হলেও তা সম্ভব হয় না। তবে মহাব্যবস্থাপক (ইন্টারন্যাশনাল প্রোগ্রাম ডিপার্টমেন্ট) জান্নাত-ই কাওনাইন কালের কণ্ঠকে বলেন, ‘৩০ বছর ধরে ইউনূস স্যারের সঙ্গে কাজ করছি। তিনি কোনো মানুষের খারাপ চাননি। এখন ওনার বিরুদ্ধে ষড়যন্ত্র হচ্ছে।’ তিনি বলেন, ‘এই রফিক আর করিমরা আগে কোথায় ছিলেন? এখন কেন এসব কথা বলা হচ্ছে?’\nরফিকের আকুল আবেদন : কম্পানিতে রফিকের মনোনীত পরিচালক মোশারফ হোসেন কালের কণ্ঠকে বলেন, কম্পানির এমডি হাসান রেজা ও গ্রামীণ ফান্ডের লোকজন কৌশলে রফিকের সঙ্গে প্রতারণা করে প্রতিষ্ঠানটি হাতিয়ে নেওয়ার চেষ্টা চালাচ্ছে।\nরফিকের মনোনীত আরেক পরিচালক মুস্তাফিজুল করিম মানিকেরও একই কথা। তিনি বলেন, কম্পানির সব কাগজপত্র রফিকের নামে; কিন্তু একটি মাত্র কালো চুক্তি রফিকের সর্বনাশ করেছে।\nরফিক বলেন, ‘শান্তিতে নোবেল বিজয়ী ড. ইউনূসের প্রতিষ্ঠান আমার কারখানায় অংশীদার হয়ে আমার শান্তি কেড়ে নিয়েছে। তিনি অনেক ওপরের মানুষ। তাঁর কাছে আমার আকুল আবেদন, আমাকে মুক্তি দিন। আমার শান্তি ফিরিয়ে দিন।’ “চোর কি দাবে শান্তি ?”\nবৃহস্পতিবার ১৮আগস্ট২০১১, অপরাহ্ন ০৪:৩৯\nশেখ হাসিনার লেকচার বেশির ভাগ খেটরে শিশ্টাচার বহিরভুত হলে ও – ড. ইউনূসের বেপারে ” সুদখোর মহাজন” এ কথার সাথে আমি ১০০ ভাগ একমত। আল্লাহ সুদ কে হারাম করেছেন তাই ক্ষুদ্রঋণ কিংবা বৃহত ঋণ কোনটির ভেতরে মানুষের জন্নে কোন কল্লান নাই। আমাদেরকে “সুদখোর মহাজন” & সুদখোর ব্যাংকের Alternate কিছু খুজে বের করতে হবে। যাতে কাউকে ঋনের জালে পিষ্ট হতে না হয়। মানুষ যাতে না হয় শোষণের উপাদান।\nসোমবার ২২আগস্ট২০১১, অপরাহ্ন ১০:৫৮\nসুদের কথা না বললেই নয়। অন্যদিকে যথাযথ প্রশিক্ষণের বাবস্থা না করে ঋণ দেওয়া মানে ইচ্ছে করে গরীব মানুষগুলোর গলাতে ফাসি দেওয়া। কারণ অজ্ঞতার কারণে আমরা সচেতন নয় । টাকা হাতে পেলে সেগুলো কিভাবে শেষ করা লাগে তা আমরা ভালই জানি শেষে কী হবে তা ভাববার সময় কোথায় । সাধারণ মানুষ গুলোর কাতারে বসে চিন্তা করলে দেখতে পাবেন প্রকৃত বাস্তবতাটা কী ।\nশুক্রবার ২৬আগস্ট২০১১, পূর্বাহ্ন ০২:৫৪\nক্ষুদ্র ঋণকে যদি একটা ধারালো ছুরির সাথে তূলনা করি তাহলে কেমন হয় ? ছুরি দিয়ে আমরা ফল কাটি আবার একটু অসাবধান বশতঃ হাতও কেটে যায় , ক্ষুদ্র ঋণ এর কার্যকারিতা শতভাগ সফল , এ কথা আমরা এ ভাবে প্রমান করতে পারি যে , যদি সঠিক সময়ে, সঠিক মেয়াদে, সঠিক ব্যবস্থাপনায়, সঠিক মাধ্যমে, সঠিক পদ্ধতিতে, সঠিক শর্তে, সঠিক নিয়মে, সঠিক ব্যবসায়, সঠিক ব্যক্তিকে , সঠিক পরিমান টাকা ,সঠিক ভাবে বিনিয়োগ করা হয় , আর ঋণ গ্রহিতা সঠিক ভাবে , সঠিক সময়ে ফেরত দেবার জন্য, সঠিক নিয়তে, সঠিক কাজে, সঠিক পরিশ্রমে, সঠিক কৌশলে, ঘোষিত ক্ষেত্রে , সঠিক নিয়মে ঋণের টাকা শতভাগ খাটায় তাহলে তা সফল হবে তাতে করে দারিদ্র বিমোচন সম্ভব হবে । ক্ষুদ্র ঋণ সাধারণতঃ জামানত বিহীন হয়, ফলে তার বিনিয়োগের ঝুঁকির শতকরা হার বেশী থকে, তাই এর কার্যকরী খরচ (অপারেশন কস্ট)স্বভাবতঃই বেশী হয় , দরিদ্র হবার কারনে এরা কোন সময় বড় ঋণ পায়না , এবং ব্যবসা সম্প্রসারনের জন্য তাদের যখন পুঁজির দরকার হয় , যারা ভূমিহীন , বা যাদের বিক্রি করবার মত কিছুও থাকেনা ,তখন তারা পেট ও ব্যবসা চালানোর জন্য বাধ্য হয়েই ঋণ নেয় , অথচ যখন তাদের ব্যবসা সামগ্রী / মাল ক্রমহ্রাসমান নিয়মে পর্যায়ক্রমিক অবনতির চক্রে ব্যবসা গুটিয়ে নেবার ( লাল বাতি জ্বলার )উপক্রম হয় সেই মুহূর্তে যারা অত্যন্ত ঝুঁকি নিয়ে , শরিয়াহ বর্ণিত সূদের বিপদ জনক দায়ভার বিবেচনায় রেখে , সামগ্রিক সামাজিক দায়বদ্ধতার বোঝা মাথায় নিয়ে ,হত দ্ররিদ্র মানুষের পাশে দাঁড়ায় , তাদেরকে আমরা রক্তচোষা বলি কি করে ? তাদের রক্ততো মশায় খায় , আর যখন দেখি সিটি কর্পোরেশনের ঠিকাদাররা মশার ঔষধে পানি ভেজাল দিয়েও ক্ষুদ্র ঋণের ঘোর বিরোধী সেজে বসে । চেষ্টা করে দেখুনতো পয়শা দিয়ে একটা নোবেল পুরষ্কার আনতে পারেন কিনা ? অন্যের চড়কায় তেল দিয়ে আর লাভ কি ? সারা বিশ্ব যার ক্ষুদ্র ঋণের প্রশংসা করে আর আমি যদু মধু যার একটা সুঁই তৈরী করার ক্ষমতা নেই, আমি কেন মাথা ঘামাই না বুঝে ? মানুষ যদি ঋণ নিয়ে বিয়ে করে, স্ফুর্তি করে শতভাগ ব্যবসায় বিনিয়োগ না করে , ব্যক্তিগত খাসলোতের কারনে পুঁজি হারায় , ব্যবসার লাল বাতি জ্বালায় আর ঋণ খেলাপী হয়ে পথে পথে ঘোরে তার জন্য কি ঋণ দাতারা দায়ী ? ডঃ ইউনুস দায়ী ? আসুন চিন্তা করে কথা বলি । ভালো কিছু খুঁজি , গবেষনা করে কথা বলি , আন্দাজে কথা না বলি ।———– রাজু আহম্মদ খান (পেট ) প্রভার্টি ইরাডিকেশন টেকনোলজি\nশুক্রবার ২৬আগস্ট২০১১, পূর্বাহ্ন ০৩:১৩\nভুল সংশোধনঃ রাজু আহ্ম্মদ খানের লেখায় শেষ অংশে (পেট ) ” পোভার্টি ইরাডিকেশন টেকনোলোজি ” পড়তে হবে ।\nশুক্রবার ১৬সেপ্টেম্বর২০১১, পূর্বাহ্ন ১০:২৫\nরাজু আহম্মদ খান,\nআপনি যদি মনে করেন যে, “আমি (আপনি) যদু মধু যার একটা সুঁই তৈরী করার ক্ষমতা নেই, আমি কেন মাথা ঘামাই না বুঝে ?” তাহলে এসব ব্যপারে কথা বলতে আসেন কেন ? আসলেই আপনি ” যদু মধু” । তা না হলে “সারা বিশ্ব যার ক্ষুদ্র ঋণের প্রশংসা করে” এমন অসত্য কথা, আর “সিটি কর্পোরেশনের ঠিকাদাররা মশার ঔষধে পানি ভেজাল দিয়েও ক্ষুদ্র ঋণের ঘোর বিরোধী সেজে বসে” এমন ফালতু কথা লিখতেন না ।\nশুক্রবার ১৬সেপ্টেম্বর২০১১, অপরাহ্ন ০৩:১৩\nআপনি সমালোচনা করার অধিকার রাখেন , তবে “ফালতু” শব্দটা আমি অভিধানের ঠিক জায়গাতে খুঁজে পায়নি ।


1. রাষ্টের মুখপাত্র কে ?\n2. পলিটিক্স গ্রন্থের লেখক কে?\n3. বাংলাদেশের সংবিধান কত তারিখে গৃহীত হয় ?\n১১ অক্টোবর ১৯৭২\n4. ১৯৭০ সৃলের নির্বাচনেে আওয়ামী লীগ কতটি আসন লাভ করে ?\n5. অর্থনীতির সামাজতান্ত্রিক মতবাদের প্রবক্তা কে ?\n6. দাম বৃদ্ধি পাওয়ার ফলে মোট ব্যয়েন পরিমাণ কমে গেলে তাকে বলে-\nএককের চেয়ে বেশী স্থিতিস্থাপক\n7. পদ্মার উপনদী কোনটি ?\n8. ’রাষ্ট্র মানব সমাজের ক্রমবিবর্তনের ফল’ এ কথা কে বলেছেন ?\n9. FAO গাঠত হয় -\n10. শিল্প বিপ্লব কখন হয়েছিল ?\n11. পৃথিবরি বৃহত্তম আগ্নেয় দ্বীপ কোনটি ?\nপা হো হো\n12. জৈন ধর্মের প্রচলন হয় কখন ?\n13. গ্রিনীচমান সময় বাংলাদেশের সময় থেকে কত ঘন্টা অগ্রবর্তী ?\n14. রবি শস্য বলতে বোঝায়-\n15. সকল নাগরিক আইনের দৃষ্টিতে সমান। এই বক্তব্য সংবিধানের কত অনুচ্ছেদে আছে ?\n16. ’কান’ চলচ্ত্রি পুরস্কারপ্রাপ্ত বাংলাদেশী চলচিত্র হলো-\n17. এক প্লাটুন সৈনিকের অর্থ ?\n18. বাংলাদেশের সেরা সাঁতারু, যাকে বিশ্বের মানুষ চেনে -\n19. বাংলাদেশ প্রথম বিশ্বকাপ ক্রিকেটে অংশ নেয় কোন সালে?\n20. “ম্যাডোনা-৪৩ কী?\nএকটি চিত্র কর্ম\nম্যাডোনার একটি অ্যালবাম\n21. হার্ডিঞ্জ ব্রেজ' বাংলাদেশের কোন নদীর ওপর অবাস্থিত?\n22. বর্তমানে দেশে বিভাগ কতটি? .\n23. বাংলাদেশের জাতীয় পতাকার দৈঘ্য ও প্রস্থের অনুপাত-\n24. বাংলায় মুসলমানদের প্রথম রাজধানী\n25. ছিয়াত্তরের মম্বন্তর বাংলা কোন সনে সংঘটিত হয় ?\n26. অবিভক্ত বাংলার প্রথম মুখ্যমন্ত্রী ছিলেন-\nএ.কে, ফজলুল হক\n27. তিস্তাবাঁধ বাংলাদেশের কোন জেলায় অবস্থিত ?\n28. বাংলাদেশকে স্বীকৃতিদান কারী প্রথম দেশ ?\n29. মুজিবনগর সরকার অর্থ মন্ত্রণালয়ের দায়িত্বে ছিলেন-\n30. যুক্তফ্রন্টের নির্বাচন অনুষ্ঠিত হয়:-\n31. ঢাকা বিশ্ববিদ্যালয়ের প্রথম মুসলিম উপাচার্ষ-\nড. ইন্নাস আলী\nস্যার এ. এফ, রহমান\nড. ওসমান গণী\n32. বঙ্গভঙ্গ রদ' হয় কোন সালে?\n33. অষ্টম বাংলাদেশ চীন মৈত্রী সেতু কোন নদীর ওপর নির্মিত হচ্ছে ?\n34. ৩১ আগস্ট, ২০১৫ তারিখে বাংলাদেশ চীন সম্পর্কের কত বছর পূর্ণ হলো ?\n35. বাংলাদেশের বাইরে বাংলাকে অন্যতম রাষ্ট্রভাষার মর্যাদা দিয়েছে যে দেশ-\n36. যে উৎস থেকে বাংলাদেশ সরকারের রাজস্ব আয় সর্বোচ্চ\n37. নির্দলীয় তত্বাবধায়ক সরকার ব্যবস্থা বিলুপ্ত করা হয় সংবিধানে কত তম সংশোধনীর মাধ্যমে?\n38. কোন আন্তর্জাতিক রেখা বাংলাদেশের প্রায় অধ্যভাগ দিয়ে অতিক্রম করেছে?\nমকর ক্রান্তি রেখা\n39. চাষীখাত আইন কত সালে পাস করা হয়?\n40. বাংলাদেশ কত তারিখে কমনওয়েলথ এর সদস্য পদ লাভ করে?\n২০ জুন ১৯৭২\n41. নির্দলীয় তত্বাবধায়ক সরকার ব্যবস্থা বিলুপ্ত করা হয় সংবিধানে কত তম সংশোধনীর মাধ্যমে?\n42. কোন আন্তর্জাতিক রেখা বাংলাদেশের প্রায় অধ্যভাগ দিয়ে অতিক্রম করেছে?\n43. চাষীখাত আইন কত সালে পাস করা হয়?\n44. বাংলাদেশ কত তারিখে কমনওয়েলথ এর সদস্য পদ লাভ করে?\n45. পাহাড়পুর বৌদ্ধবিহার কোন জেলায় অবস্থিত?\n46. ইউনেস্কো সুন্দরবনকে কততম বিশ্ব ঐতিহ্য ' এলাকা হিসেবে ঘোষপা করেছে?\n47. বাংলাদেশে জাতীয় সংসদে কর ন্যায়পাল বিল পাস হয় কবে?\n২০০৫ সালের ১০ জুলাই\n২০০৬ সালের ১০ জুলাই\n২০০৫ সালের ১২ জুলাই\n২০০৬ সালের ১২ জুলাই\n48. বাংলাদেশে বসবাস করে না\n49. অপারেশন সার্চলাইট কোন সালের ঘটনা?\n50. বাংলাদেশের প্রথম স্যাটেলাইট বঙ্গবন্ধু' ১ স্যাটেলাইট কবে থেকে চালু হবে ?\nডি ১৬, ২০১৭


মহাদেবপুরে এসিল্যান্ড এর উদ্ভাবনী উদ্যোগে পালটে গেছে ভূমি অফিস | আমাদের সময়.কম – AmaderShomoy.com\nআমাদের দেশ • লিড ৩ •\nমহাদেবপুরে এসিল্যান্ড এর উদ্ভাবনী উদ্যোগে পালটে গেছে ভূমি অফিস\nপ্রকাশের সময় : April 21 2018 02:41 PM\nআপডেট সময় : April 22 2018 09:43 AM\nইউসুফ আলী সুমন, মহাদেবপুর (নওগাঁ): ভূমি অফিস মানেই দুর্নীতির আখড়া এবং দালালদের অভয়ারণ্য এমনি ধারনা প্রতিটি মানুষের। এ অফিসে ঘুষ ছাড়া কোন ফাইল উঠা-নামা করে না এমনি বক্তব্য সবার। এই নীতিতে বিশ্বাসী নন মহাদেবপুরের এসিল্যান্ড। প্রায় ছয় মাস আগে নওগাঁর মহাদেবপুর উপজেলা ভূমি অফিস ঢেলে সাজানোর উদ্যোগ নেন সহকারী কমিশনার (ভূমি) এস এম হাবিবুল হাসান।\nএর অংশ হিসেবে বিভিন্ন উদ্ভাবনী এবং উন্নয়ন মূলক কার্যক্রম হাতে নেন তিনি। এসব কার্যক্রম চালুর ফলে বদলে গেছে ভূমি অফিসের চিত্র। জনহিতকর এবং উদ্ভাবনী কর্যক্রম চালু করার ফলে সেবা গ্রহীতাদের ভোগান্তি কমেছে, সাধারন মানুষ কোন প্রকার হয়রানি ছড়াই কাঙ্খিত সেবা পাচ্ছেন।\nসংশ্লিষ্ট সূত্রে জানা গেছে, গত বছরের ২৩ অক্টোবর যোগদানের পর থেকেই নান্দনিক ও জনবান্ধব ভূমি অফিস গঠনের লক্ষে তিনি বিভিন্ন কার্যক্রম চালু করেন। অফিসের সামনে জলাবদ্ধতা দূরীকরনে তিনি সামনের সড়ক সংস্কারের উদ্যোগ গ্রহন করেন। অফিসের সুদৃশ্য গেট দিয়ে প্রবেশ করলে প্রথমেই চোখে পড়বে দু’পাশে নানা প্রজাতির দেশী-বিদেশী ফুলের বাগান। গ্রাম-গঞ্জ থেকে আসা সেবা প্রত্যাশীদের জন্য সুসজ্জিত বসার স্থান খলিয়ান। খলিয়ানে সেবা প্রত্যাশীদের জন্য স্থাপন করা হয়েছে বিভিন্ন দৈনিক পত্রিকার সমারোহে পেপার কর্নার, সুপেয় পানির ফিল্টার ও টেলিভিশন। এসিল্যান্ড এর উদ্ভাবনী চিন্তা প্রচীন ঐতিহ্যকে কাজে লাগিয়ে চৈত্র সংক্রান্তির পূর্বেই শতভাগ ভূমি উন্নয়ন কর আদায়ের লক্ষে দেশে প্রথম বারের মত গত ২৬-৩০ চৈত্র পর্যন্ত পাঁচ দিনব্যাপি উপজেলার ৫টি ইউনিয়ন ভূমি অফিসে একযোগে বিশেষ ভূমি হালখাতার আয়োজন করা হয়। এতে তিনি সাফল্য অর্জন করেন, ২টি ইউনিয়ন ভূমি অফিসে ১লা বৈশাখের পূর্বেই শতভাগ কর আদায় ও উপজেলার ৫টি ইউনিয়ন ভূমি অফিসে শতকরা ৯৬ভাগ ভূমি উন্নয়ন কর আদায় করতে সক্ষম হয়েছে উপজেলা ভূমি প্রশাসন। আর অভিনব এ উদ্যোগকে সাধুবাদ জানিয়ে ভূমি মন্ত্রণালয় ও সংশ্লিষ্ট কর্তৃপক্ষকে মডেল হিসাবে নেয়ার দাবি জানিয়েছে মহাদেবপুরের সচেতন মহল।\nভূমি উন্নয়ন কর আদায়, ভূমি বিষয়ক জনসচেতনতা বৃদ্ধি, স্বচ্ছ ও জবাবদিহিতা মুলক ভূমি প্রশাসন গড়তে এ বিশেষ ভূমি হালখাতার আয়োজন করেন এসিল্যান্ড। এস এম হাবিবুল হাসানের উদ্ভাবনী উদ্যোগে উৎসাহিত হয়ে দেশের বিভিন্ন ভূমি অফিসে ওই হালখাতার আয়োজন করা হয়েছে বলেও খবর পাওয়া গেছে।\nকোথায় থেকে এমন ধারনা পেলেন প্রশ্নের উত্তরে সহকারী কমিশনার (ভূমি) এস এম হাবিবুল হাসান প্রতিবেদককে জানান, মানুষ কে কোন বিষয়ে জানাতে হলে প্রয়োজন নতুনত্ব চিন্তা করা। মূলত এখান থেকেই এল ‘ভূমি হালখাতা’। জনগণকে ভূমি উন্নয়ন কর প্রদানে উৎসাহিত করতে এ বিশেষ হালখাতার আয়োজন করা হয়। ভবিষ্যতে এটি যাতে মডেল হিসেবে সারাদেশে পালিত হয় সেজন্য তিনি উর্দ্ধতন কতৃপক্ষকে অবহিত করবেন বলেও জানান।\nআত্রাই নদীর বালুমহালের ম্যাপিং, জলমহাল, খাস জমি, ভিপি সম্পত্তির ছবি সহ ডাটাবেইজ তৈরী করা হয়। ফলে মহুর্তের মধ্যেই সেবা গ্রহীতাদের জানিয়ে দেয়া সম্ভব হয় এ সকল তথ্য। ভূমি দস্যুদের থেকে খাস জমি রক্ষায় গঠন করা হয়েছে বিশেষ টাস্কফোর্স।\nমহাদেবপুরের দীর্ঘদিনের সমস্যা মহাদেবপুর-পোরশা প্রধান সড়কের উপর বাজার। তিনি যোগদানের পর-পরই জেলা প্রশাসক ও উপজেলা নির্বাহী কর্মকর্তার সহযোহিতায় বাজার স্থানান্তর করে মহাদেবপুরের প্রধান সড়ক যানজট মুক্ত করেন ।\nজন-হয়রানি লাঘবে প্রতি বুধবার খলিয়ানে গণশুনানির আয়োজন করা হয়।\nশুনানিতে আসা জৈনক আব্দুস সালাম জানান, জমির নামজারী করতে এসেছেন তিনি, মাত্র ১৫ দিনেই তার নামজারী অনুমোদন হয়েছে কোন ঝামেলা ছাড়াই। ভূমি অফিসের পরিবেশ দালালমুক্ত বলেও জানান তিনি। যে কোন পরামর্শ ও অভিযোগ জানানোর জন্য স্থাপন করা হয়েছে অভিযোগ বক্স। আর এ বক্সে অভিযোগ পরার সাথে সাথে ওই নাগরিকের সমস্যার সন্তোষ জনক সেবা প্রদান করে ভূমি অফিস।\nফেসবুক পেজ থেকে নাগরিকদের সাথে সরাসরি যুক্ত থাকেন এসিল্যান্ড হাবিবুল হাসান। কেউ দালাল কিংবা অফিসের কোন কর্মকর্তা, কর্মচারীর হয়রানির স্বীকাল হলে ওই ফেসবুক পেজে অভিযোগ জানালে তিনি অভিযুক্তের বিরুদ্ধে ব্যবস্থা গ্রহন করেন। এ ব্যাপারে সহকারী কমিশনার (ভূমি) ও নির্বাহী ম্যাজিষ্ট্রেট এস এম হাবিবুল হাসান জানান, ভূমি অফিস সম্পর্কে সকলের যে নেতিবাচক ধারনা রয়েছে তা পাল্টে দেবার চেষ্টা করে যাচ্ছেন তিনি। আর তাঁর এই প্রচেষ্টায় আন্তরিকভাবে সহযোগিতা করছেন উপজেলা নির্বাহী কর্মকর্তা মো. মোবারক হোসেন পারভেজ ও জেলা প্রশাসক মো. মিজানুর রহমান।


কিভাবে ফেসবুক ও মেসেঞ্জার ডিএক্টিভেট করবো? জেনে নিন ফেসবুক আইডি ডিলিট এর সহজ নিয়ম - Shahriar One\nকিভাবে ফেসবুক ও মেসেঞ্জার ডিএক্টিভেট করবো? জেনে নিন ফেসবুক আইডি ডিলিট এর সহজ নিয়ম\nআপনি কি ফেসবুক ও মেসেঞ্জারের ওপর ভীষণ রাগান্বিত? আর ফেসবুক ও মেসেঞ্জার ব্যবহার করতে চাচ্ছেন না? এগুলো ছাড়া বাঁচার উপায় খুঁজছেন?\nএই তিনটি প্রশ্নের উত্তর যদি “হ্যাঁ” হয় তাহলে আজকের লেখাটির শুধুমাত্র আপনার জন্য। আজকে আমরা আলোচনা করব কিভাবে ফেসবুক আইডি ডিএক্টিভেট করবেন, ডিলিট করবেন এবং পার্মানেন্টলি মুছে ফেলবেন।\nসবার প্রথমে আমরা আলোচনা করব কিভাবে খুব সহজেই ফেসবুক আইডি ডিএক্টিভেট করবেন।\nকি কি কারনে ফেসবুক একাউন্ট ডিএক্টিভেট করা জরুরী\nফেসবুক আইডি ডিএক্টিভেট এর নিয়ম\nযে প্রশ্নগুলোর সম্মুখীন হই প্রতিনিয়ত\nফেসবুক একাউন্ট ডিএক্টিভেট করার অনেকগুলো কারণ রয়েছে। আজকে আমরা জনপ্রিয় কতগুলো কারণ অনুসন্ধান করবো।\nপ্রেমিক প্রেমিকার অভিমানঃ ফেসবুক যতগুলো লাথি-ঝাটা সহ্য করে তার অধিকাংশই প্রেমিক-প্রেমিকার অভিমানের কারণে হয়ে থাকে। আর এই কারণেই অনেকে ফেসবুক থেকে মুক্তি (সাময়িক) চায়। সাময়িক বলছি কারণ মানুষের অভিমান যেমন ক্ষনস্থায়ী, তেমনি ফেসবুক ব্যবহার না করতে চাওয়াটাও ক্ষনস্থায়ী।\nঅনেককে দেখা যায় দৃঢ়প্রতিজ্ঞ থাকে আর কখনো ফেসবুকে আসবো না। কিন্তু রাত পারি না দিতেই আবার ফেসবুকে হাজির।\nপারিবারিক সমস্যাঃ ফেসবুক ব্যবহারে অনেকের পরিবারে সমস্যা দেখা দেয়। পারিবারিক সমস্যা থেকে বাঁচতে অনেকেই ফেসবুক থেকে বিশ্রাম নিতে চায়। আপনার পরিবারেও যদি সমস্যা লেগে থাকে এবং তার কারণ যদি হয় ফেসবুক তাহলে এখনি আপনার উচিত ফেসবুক একাউন্ট ডিএক্টিভেট করা।\nপড়ালেখার ক্ষতিঃ সবচেয়ে বেশি ফেসবুক ব্যবহার করে ছাত্রছাত্রীরা। অনেকেই মনে করে থাকেন ফেসবুকে ঢোকার রাস্তা আছে কিন্তু বের হওয়ার রাস্তা নাই। কথাটি একদমই সঠিক।\nএখানে আপনি ঢুকতে পারেন দুই মিনিটের জন্য কিন্তু কখনোই আধা ঘন্টা বা ১ ঘন্টার আগে বের হওয়া হয় না। এজন্য সবচেয়ে বেশি ক্ষতির সম্মুখীন হয় ছাত্রছাত্রীরা।\nবি এস (BS) খতিয়ান অনলাইনে দেখার নিয়ম\nদেখা গেল একজন ছাত্র দুই মিনিটের জন্য ফেসবুকে প্রবেশ করল এবং চ্যাটিংয়ে এতই মশগুল হয়ে গেল যে ২ ঘণ্টা পার হয়ে গেছে অথচ সে খেয়াল নেই। পরে যখন টের পেল তখন অনেকটা সময় নষ্ট হয়ে গেছে। এ কারণেও ছাত্ররা সিদ্ধান্ত নেয় আর ফেসবুক ব্যবহার করব না।\nনিরাপত্তা ঝুঁকিঃ অনেকেই ফেসবুককে অনিরাপদ মনে করে। বা ফেসবুক ব্যবহারে অনেক সময় আমাদের এমন মানুষের সাথে পরিচয় ঘটে যা অনিরাপদ বলে মনে হয়। আবার এমনও হয় আমরা ঝুঁকির সম্মুখীন হয়। যেমন কেউ আমাদের ছবি ডাউনলোড করে নিয়ে অনাকাঙ্ক্ষিত কোনো ঘটনা ঘটিয়ে ফেলল। এমনও ঘটতে দেখা যায় ইনবক্সে আদম প্রদানকৃত ছবি হ্যাক হয়ে যায়।\nএসকল ঘটনা থেকে বাঁচতে অনেকেই সিদ্ধান্ত নেয় ফেসবুক অ্যাকাউন্ট ডিঅ্যাক্টিভেট করার জন্য। আপনি কি ঝুঁকির সম্মুখীন? তাহলে এখনই সময় ফেসবুক অ্যাকাউন্ট ডিঅ্যাক্টিভেট করে ফেলা এবং যথাযথ ব্যবস্থা গ্রহণ করা।\nফেসবুক আইডি খোলা যতটা সহজ তার চাইতেও হাজার গুনে সহজ ফেসবুক আইডি ডিএক্টিভেট করা। আপনারা হয়তো অনেকেই ফেসবুক আইডি নিজে খুলতে পারেননি। অন্য কেউ আপনাকে ফেসবুকের দুনিয়ায় নিয়ে এসেছিল।\nকিন্তু কি আশ্চর্যের বিষয় লক্ষ্য করুন। আপনি যখন ফেসবুকের দুনিয়া থেকে চলে যাবেন তখন কারো সাহায্যের প্রয়োজন পড়বে না। জি হ্যাঁ আপনি এ কাজটি করতে পারবেন। আমাদের দৃঢ় বিশ্বাস আপনি এটা পারবেন।\nফেসবুক এবং মেসেন্জার বিষয়ক অনেকগুলো প্রশ্নের সম্মুখীন হই প্রতিনিয়ত। সে কারণেই সিদ্ধান্ত নিলাম আমার ওয়েবসাইটে লেখাগুলো প্রকাশ করার। যেন এখান থেকে মানুষ উপকৃত হতে পারে এবং প্রয়োজনীয় তথ্য পেতে পারে। আমরা এখানে যত সম্ভব বেশি প্রশ্ন যুক্ত করার চেষ্টা করেছি। আশা করছি আপনার প্রশ্নটি রয়েছে এখানে। আর যদি আপনার প্রশ্নের উত্তর না পেয়ে থাকেন তাহলে অবশ্যই কমেন্টের মাধ্যমে আমাদের জানান। আমরা যত দ্রুত সম্ভব উত্তর দেয়ার চেষ্টা করব।\nপ্রশ্নঃ কিভাবে ফেসবুক মেসেঞ্জার ডিএক্টিভেট করবো?\nউত্তরঃ আপনি যখন ফেসবুক একাউন্ট ডিএক্টিভেট করবেন তখন সেখানে অপশন দেওয়া হবে আপনি মেসেঞ্জার ব্যবহার করতে চান কি না, সেখান থেকেই ফেইসবুক মেসেঞ্জার ডিএক্টিভেট করতে হবে।\nপ্রশ্নঃ ফেসবুক অ্যাকাউন্ট ডিএক্টিভেট করেছি কিন্তু ম্যাসেঞ্জার ডিএক্টিভেট হয়নি, কিভাবে সমাধান পাব?\nউত্তরঃ এজন্য আপনাকে পুনরায় ফেসবুক অ্যাকাউন্ট অ্যাক্টিভেট করতে হবে। এবং পুনরায় ডিএক্টিভেট করার সময় মেসেঞ্জার ব্যবহার করতে চাই না লেখাতে ক্লিক করতে হবে।\nপিএসসি সার্টিফিকেট সংশোধন ফরম\nমোবাইলে অভ্র কিবোর্ড বিভিন্ন অক্ষর লেখার নিয়ম – সকল যুক্তবর্ণ লেখা শিখুন\nপুরাতন ভোটার আইডি কার্ড ডাউনলোড – পুরাতন আইডি কার্ড কিভাবে দেখব


পুলিশের বাসাতেই ইয়াবা ব্যবসা! | The Bangladesh Express\nপুলিশের বাসাতেই ইয়াবা ব্যবসা!\nইয়াবা ব্যবসার সঙ্গে জড়িত থাকার অভিযোগে চট্টগ্রামে এক পুলিশ কর্মকর্তাকে সাময়িক বরখাস্ত করা হয়েছে। তাঁর নাম খন্দকার সাইফ উদ্দিন। তিনি বাকলিয়া থানায় উপ-পরিদর্শক হিসেবে কর্মরত ছিলেন।\nমঙ্গলবার সন্ধ্যায় সাইফ উদ্দিনকে নগর পুলিশ কমিশনারের নির্দেশে সাময়িক বরখাস্ত করা হয়। কিন্তু বাকলিয়া থানা-পুলিশের সহযোগিতায় সাইফ পলাতক হয়ে যান বলে অভিযোগ উঠেছে।\nসোমবার রাত ১২টার দিকে পশ্চিম বাকলিয়া এলাকার একটি বাসা থেকে ৪ হাজার ১০০ ইয়াবা বড়ি জব্দ করে র‍্যাব। এ সময় পুলিশের সোর্স নাজিম উদ্দিনকে গ্রেপ্তার করা হয়।এসময় ওই বাসা থেকে পুলিশের ইউনিফর্ম, মাদক বিক্রির ২ লাখ ৩১ হাজার টাকা এবং একটি মোটরসাইকেলও জব্দ করা হয়। র‍্যাব বলছে, সাইফ ওই বাসাটি ভাড়া নিয়ে ইয়াবা ব্যবসা করতেন। তবে তিনি পরিবার নিয়ে অন্য জায়গায় থাকতেন।\nএ ঘটনায় র‍্যাব-৭ চট্টগ্রামের উপসহকারী পরিচালক নাজমুল হুদা বাদী হয়ে মঙ্গলবার বিকেলে বাকলিয়া থানায় মাদকদ্রব্য নিয়ন্ত্রণ আইনে মামলা করেন। এতে গ্রেপ্তার নাজিম ও পলাতক এসআই সাইফকে আসামি করা হয়।\nচট্টগ্রাম নগর পুলিশের উপকমিশনার (দক্ষিণ) এস এম মোস্তাইন হোসেন বলেন, এসআই সাইফকে সাময়িক বরখাস্ত করা হয়েছে। তাঁকে গ্রেপ্তারের চেষ্টা করছে পুলিশ।\nপুলিশের একটি সূত্রে জানা গেছে, এসআই সাইফ গতকাল সোমবার রাতে বাকলিয়া থানা-পুলিশের হেফাজতে ছিলেন। আজ সকালে তিনি অসুস্থ দাবি করলে তাঁকে চট্টগ্রাম মেডিকেল কলেজ হাসপাতালে আনা হয় চিকিৎসার জন্য। সেখান থেকে তিনি কৌশলে পালিয়ে যান। কিন্তু পুলিশের আরেকটি সূত্র বলছে, বাকলিয়া থানা-পুলিশ সাইফকে পালানোর সুযোগ করে দিতে চট্টগ্রাম মেডিকেলে নিয়ে গিয়েছিল। বিষয়টি জানার পর নগর পুলিশের ঊর্ধ্বতন কর্মকর্তারা সাইফকে ধরতে অভিযান শুরু করে।\nর‍্যাব সূত্রে জানা গেছে, বাকলিয়ার ওই বাসাটি দেড় বছর আগে ভাড়া নেন সাইফ। তিনি বাকলিয়া, চাক্তাই এলাকায় মাদকবিরোধী অভিযানে ধরা পড়া ব্যক্তিদের বেশির ভাগের বিরুদ্ধে মামলা না দিয়ে টাকা নিয়ে ছেড়ে দিতেন। পরে ওই ইয়াবাগুলো বাসায় রাখতেন। এরপর গ্রেপ্তার নাজিম ‘পুলিশের হয়ে’ এগুলো বিক্রি করতেন।\nএর আগে ১২ জুলাই দ্বিতীয়বারের মতো ইয়াবাসহ গ্রেপ্তার হন চট্টগ্রাম নগরের বাকলিয়া থানায় সহকারী উপপরিদর্শক (এএসআই) মো. রেদোয়ান। সেদিন নগর গোয়েন্দা পুলিশ তাঁর কাছ থেকে এক হাজার ইয়াবা বড়ি জব্দ করে। এর আগে রেদোয়ান ২০১৬ সালের ২৬ নভেম্বর নগরের কোতোয়ালি থানার সরকারি সিটি কলেজের ফটকের সামনে ১ হাজার ৭০০ ইয়াবাসহ গ্রেপ্তার হয়েছিলেন। সেদিন একটি ব্যক্তিগত গাড়িতে তল্লাশি চালিয়ে রেদোয়ানকে ওই ইয়াবাসহ পাওয়া যায়। ওই ঘটনায় কোতোয়ালি থানায় করা মামলায় অভিযোগপত্র দেওয়া হয়েছে। এখনো এর বিচার শেষ হয়নি। ওই মামলায় ছয় মাস কারাভোগ করে জামিনে বের হয়েছিলেন রেদোয়ান। এরপর আবার তিনি ইয়াবাসহ গ্রেপ্তার হলেন। বর্তমানে তিনি কারাগারে রয়েছেন। ২০১৬ সালের ঘটনায় রেদোয়ান এখন পর্যন্ত বরখাস্ত আছেন।


'চাচা চৌধুরী'-র টি-শার্ট পরলেন প্রিয়াঙ্কা, শেয়ার করলেন অনুষ্কা! ব্যাপারটা কী? - Priyanka Chopra slipped intoaChacha Chaudhary-themed tee from Anushka Sharma's clothing brand; poses foraselfie, Bangla News Bangla Entertainment News\nবাংলা নিউজ > বায়োস্কোপ > 'চাচা চৌধুরী'-র টি-শার্ট পরলেন প্রিয়াঙ্কা, শেয়ার করলেন অনুষ্কা! ব্যাপারটা কী?\nঅনুষ্কা শর্মা এবং প্রিয়াঙ্কা চোপড়া। (ছবি সৌজন্যে - হিন্দুস্তান টাইমস)\n'চাচা চৌধুরী'-র টি-শার্ট পরলেন প্রিয়াঙ্কা, শেয়ার করলেন অনুষ্কা! ব্যাপারটা কী?\n১ মিনিটে পড়ুন . Updated: 12 Sep 2021, 04:15 PM IST\nপ্রিয়াঙ্কা চোপড়াকে দেখা গেল 'চাচাজী' ও তাঁর পোষা কুকুর রকেটের ছবির প্রিন্টেড টি-শার্ট পরতে।নিজের একটি সেলফি তুলে তা পোস্ট করে অনুষ্কা শর্মাকেও ‘ধন্যবাদ’ জানিয়েছেন তিনি।\n'চাচা চৌধুরীর মগজ কম্পিউটারের থেকেও প্রখর', আশি ও নব্বয়ের দশকে বেশিরভাগ দেশবাসীর মুখে মুখে ফিরত এই সংলাপ। না, কোনও সুপারহিট ছবির সংলাপ নয়। কার্টুনিস্ট প্রাণ-এর( প্রাণ কুমার শর্মা) সৃষ্ট বিখ্যাত কার্টুন চরিত্র চাচা চৌধুরীর কমিকসের অন্যতম ট্যাগলাইন ছিল এটি। দেশের আট থেকে আশি, মজেছিল দু'মলাটের মধ্যে এই কমিক চরিত্রের হরেক রকম কান্ডকারখানায়।\nএবার প্রিয়াঙ্কা চোপড়াকে দেখা গেল 'চাচাজী' ও তাঁর পোষা কুকুর রকেটের ছবির প্রিন্টেড টি-শার্ট পরতে। শুধুই পরে থেমে থাকেননি 'পিগি চপস'। রীতিমতো এই টি-শার্ট পরে নিজের একটি সেলফি তুলে ইনস্টাগ্রামের স্টোরিতে তা পোস্ট করে অনুষ্কা শর্মাকেও ধন্যবাদ জানিয়েছেন তিনি।\nচাচা চৌধুরী। (ছবি সৌজন্যে - ফেসবুক)\nএকে প্রিয়াঙ্কার শরীরে চাচা চৌধুরীর টি-শার্ট, তার ওপর অনুষ্কা শর্মাকে ধন্যবাদ জানাতে দেখে অবাক হয়েছিলেন নেটিজেনরা। এরপরেই অবশ্য একটু খেয়াল করে দেখে বোঝা গেল কেন বিরাট-পত্নীকে ধন্যবাদ জানিয়েছেন 'বেওয়াচ' এর নায়িকা। আসলে এই টি-শার্টটি অনুষ্কার নিজস্ব ক্লোদিং ব্র্যান্ড 'নুশ'-এর। টি-শার্টটি পরে প্রিয়াঙ্কার এতটাই পছন্দ হয়েছে যে সোশ্যাল মিডিয়ায় অনুষ্কা এবং তাঁর সংস্থার নাম উল্লেখ করে ধন্যবাদ জানিয়েছেন তিনি। সঙ্গে ব্যক্ত করেছেন তাঁর আনন্দও। চাচা চৌধুরী চরিত্রটি যে তাঁর ভীষণ পছন্দের কমিক স্ট্রিপ সেকথাও উল্লেখ করতে মোটেও ভোলেননি হলিউডের এই অন্যতম জনপ্রিয় তারকা।\nপ্রিয়াঙ্কার ইনস্টাগ্রামের স্টোরিতে সেই সেলফি। (ছবি সৌজন্যে - হিন্দুস্তান টাইমস)\nসেলফিতে দেখা যাচ্ছে ওই টি-শার্টটির সঙ্গে মানানসই কালো জ্যাকেট, ক্যাপ্রি এবং স্লিপার্স পরে রয়েছেন 'পিগি চপস'। জানিয়ে রাখা ভালো, চাচা চৌধুরী ছাড়াও 'টিঙ্কল' কমিকসের বিখ্যাত চরিত্র 'সুপন্ডি'-র ছবি নিয়েও একটি টি-শার্ট ছেপেছে অনুষ্কার এই ক্লোদিং লাইন। পাল্টা অনুষ্কা শর্মাও প্রিয়াঙ্কার সেই ছবি নিজের ইনস্টাগ্রামের স্টোরিতে শেয়ার করেছেন।\nঅনুষ্কা শর্মাও প্রিয়াঙ্কার সেই ছবি নিজের ইনস্টাগ্রামের স্টোরিতে শেয়ার করেছেন।\nপ্রসঙ্গত, এইমুহূর্তে লন্ডনেই রয়েছেন প্রিয়াঙ্কা। 'গেম অফ থ্রোনস' এবং 'এটার্নালস' খ্যাত হলিউড অভিনেতা রিচার্ড ম্যাডনের সঙ্গে 'সিটাডেল' এর শ্যুটিংয়ে ব্যস্ত রয়েছেন এই তারকা।\nChacha Chaudhary Chacha Chaudhary-themed tee Priyanka Chopra Priyanka Chopra's selfie. Anushka Sharma Fashion line Nush The Matrix Revolutions Citadel Citadel starcast


১ মিনিট আগের আপডেট ; রাত ০৮:০৫ ; শনিবার ; এপ্রিল ০৪, ২০২০\nপ্রকাশিত : ২২:৪৭, ফেব্রুয়ারি ১৯, ২০২০ | সর্বশেষ আপডেট : ২২:৫০, ফেব্রুয়ারি ১৯, ২০২০\nআফ্রিকার দেশ সোমালিয়ায় দুইটি সামরিক ঘাঁটিতে আত্মঘাতী হামলায় অন্তত ১২ সেনা নিহত হয়েছে। বুধবার (১৯ ফেব্রুয়ারি) দেশটির দুইটি সামরিক ঘাঁটিতে বিস্ফোরক বোঝাই গাড়ি দিয়ে হামলা চালায় দেশটির সশস্ত্র গোষ্ঠী আল শাবাব। কাতারভিত্তিক সংবাদমাধ্যম আল জাজিরার এক প্রতিবেদন থেকে এসব তথ্য জানা গেছে।\n১৯৯১ সালে সেনা শাসনের অবসান হওয়ার পর থেকে সোমালিয়াতে সহিংসতা ও অস্থিতিশীলতা ব্যাপকভাবে ছড়িয়ে পড়ে। প্রেসিডেন্ট মোহামেদ সিয়াদ বারে ক্ষমতাচ্যুত হলে দেশের যুদ্ধবাজ গোত্রপতিরা হানহানিতে জড়িয়ে পড়ে। দেশটি থেকে সোমালিল্যান্ড ও পুন্টাল্যান্ড নামের দুটি অঞ্চল আলাদা হয়ে যায়। সোমালিয়া কার্যত একটি যুদ্ধক্ষেত্রে পরিণত হয়। ২০১২ সালে দেশটিতে জাতিসংঘ সমর্থিত সরকার দায়িত্ব নেয়। এরপর থেকে আল শাবাব জঙ্গি গোষ্ঠীকে বাধাগ্রস্ত করা সম্ভব হলেও দেশটির গ্রামীণ এলাকায় তারা এখনও তৎপর।\nবুধবার স্থানীয় পুলিশ কর্মকর্তা নুর আহমেদ বলেছেন, ‘সকালে আল সালিনি সামরিক ঘাঁটিতে আত্মঘাতী বোমা হামলা চালানো হয়েছে। পরে সেখানে নির্বিচারে গুলি চালায় সন্ত্রাসীরা। এবং কিছুক্ষণের জন্য ঘাঁটি দখলে নেয় তারা। অস্ত্র ও গোলাবারুদ লুট করা হয়েছে। পরে অতিরিক্ত সেনা পাঠানোর পর ঘাঁটি নিয়ন্ত্রণে নেয় সামরিক বাহিনী।’\nআর দ্বিতীয় হামলা হয়েছে রাজধানী মোগাদিসু থেকে ৯৫ কিলোমিটার পশ্চিমে কোরিওলি সেনা ঘাঁটিতে। সেখানে আফ্রিকান ইউনিয়নের আরও সেনা মোতায়েন করা হয়েছে।\nসোমালিয়ার সামরিক কমান্ডার মোহাম্মদ আদান বলেছেন, ‘সন্ত্রাসীরা কোরিওলি ও আল সালিনি সামরিক ঘাঁটিতে হামলা চালিয়েছে, তবে আমাদের সাহসী সেনারা তাদের প্রতিহত করেছেন। এখন উভয় এলাকা সেনাবাহিনীর নিয়ন্ত্রণে রয়েছে।’\nতিনি আরও বলেন, ‘আত্মঘাতী হামলা চালিয়ে আল শাবাব জঙ্গিরা একটি সেতুর আংশিক ধ্বংস করে দিয়েছে। যে সেতু দিয়ে কোরিওলি সামরিক ঘাঁটিতে প্রবেশ করতে হয়।’\nপরে এক বিবৃতিতে ওই হামলার দায় স্বীকার করেছে সশস্ত্র বিদ্রোহী গোষ্ঠী আল শাবাব।\n২২০৬৬বেসরকারি হাসপাতালের ফটকে ঝুলছে ‘ক্লোজ’\n৬৩৮৫শহরমুখী শ্রমিকের ঢলের রহস্য জানেন তো?\n৬১২৭র‌্যাব সদস্যের করোনা শনাক্ত, শ্বশুরবাড়ি টেকনাফের ১৫ বাড়ি-দোকান লকডাউন\n৫২১১১১ এপ্রিল পর্যন্ত গণপরিবহন বন্ধ থাকবে\n৪১৭০সবচেয়ে খারাপ পরিস্থিতি আসার এখনও বাকি: জাতিসংঘ মহাসচিব\n৩১৬৯ছুটির পরই প্রাথমিকের শিক্ষক বদলি\n২৬৭২ভাইবার, হোয়াটসঅ্যাপ, ইমো কি নীতিমালায় আসবে?\n২৪৮৯করোনায় আরও ২ জনের মৃত্যু, নতুন রোগী ৯\n২০৪৬শৈশবের যক্ষ্মার টিকায় কি করোনা মোকাবিলা সম্ভব হবে?\n১৮৭১কথা বললেও ছড়াতে পারে করোনা


kolkata news News : চেক জালিয়াতির তদন্তে গ্রেপ্তার বাংলাদেশি-সহ ৪ - Four arrested includingaBangladeshi in currency note forgery case at Kolkata | Eisamay\nFour arrested includingaBangladeshi in currency note forgery case at Kolkata\nEiSamay.Com | Updated: 27 Oct 2014, 08:39:00 AM\nএই সময়: ব্যাঙ্কের চেক জালিয়াতির তদন্তে নেমে ‘সন্দেহজনক’ এক বাংলাদেশিকে গ্রেপ্তার করল রাজারহাট থানার পুলিশ৷ সঙ্গে এই চক্রের আরও তিন সদস্যকে গ্রেপ্তার করা হয়েছে৷ অভিযুক্ত আর এক বাংলাদেশিকে খুঁজছেন তদন্তকারীরা৷ ধৃত বাংলাদেশিকে জেরা করে সরকারি কাগজপত্র জাল তৈরি করার এক কারখানার খোঁজ পেয়েছেন বিধাননগর কমিশনারেটের গোয়েন্দারা৷ অভিযুক্তের সঙ্গে বর্ধমানে বিস্ফোরণের কোনও যোগ আছে কি না, তা খতিয়ে দেখা হচ্ছে৷\nপুলিশ জানিয়েছে, ধৃত আশিদুল জামান ওরফে আর্শাদ নিজের নাম পাল্টে অমিত বিশ্বাস পরিচয় নিয়ে মধ্যমগ্রাম এলাকায় থাকত৷ তার আসল বাড়ি বাংলাদেশের সাতক্ষিরার পাটকেলঘাটায়৷ তার এক সঙ্গী আজিজুলকেও ধরার জন্য তল্লাশি শুরু করেছেন গোয়েন্দারা৷ তবে পুলিশের ধারণা, সে ইতিমধ্যে সীমান্ত পেরিয়ে বাংলাদেশে গা-ঢাকা দিয়েছে৷\nকী ভাবে ফাঁস হয়ে গেল এই জাল কাগজের কারখানা? পুলিশ জানিয়েছে, গত ২৭ সেপ্টেম্বর রাজারহাটের কাঠগোলা ব্রাঞ্চের ম্যানেজার জগদীশ প্রসাদ গুপ্তা অভিযোগ করেন, তাঁর ব্যাঙ্ক থেকে কল্পনা পেইন্টসের নাম করে ৯৭ হাজার টাকা ভুয়ো চেক দিয়ে জালিয়াতি করে তুলে নেওয়া হয়েছে৷ কল্পনা পেইন্টসও ব্যাঙ্ককে জানায়, তারা কোনও চেক ইস্যু করেনি৷ পুলিশ ঘটনার তদন্তে নেমে ব্যাঙ্কের সিসিটিভি ফুটেজ দেখে অমিত এবং আজিজুলকে চিহ্নিত করে৷ অমিতের মধ্যমগ্রামের বাড়িতে হানা দিয়ে ৭ অক্টোবর পুলিশ তাকে গ্রেপ্তার করে৷ তার বাড়ি থেকে জাল প্যান কার্ড, ড্রাইভিং লাইসেন্স এবং বাংলাদেশের সিম কার্ড উদ্ধার করা হয়৷\nঅমিত ওরফে আর্শাদ পুলিশকে জানায়, দীপঙ্কর রুদ্র নামে এক দমদমের এক বাসিন্দা তাকে জাল কাগজপত্র বানাতে সাহায্য করেছিল৷ বিধাননগরের গোয়েন্দারা এর পর দীপঙ্করকেও গ্রেপ্তার করেন৷ তার বাড়ি থেকে প্রচুর জাল ভোটার কার্ড, ড্রাইভিং লাইসেন্স এবং গাড়ির কাগজপত্র বাজেয়াপ্ত করা হয়৷ পুলিশের জেরায় দীপঙ্কর জানায়, বাংলাদেশ সীমান্ত পেরিয়ে আসা অনুপ্রবেশকারীদের থেকে মোটা টাকা নিয়ে সে এই সব জাল কাগজপত্র তৈরি করে দিত৷ এখান থেকেই আরও দু’জনের খোঁজ পায় পুলিশ৷ এরা বারাসতের বাসিন্দা কাঞ্চন দাস ওরফে সাহেব, অন্যজনের নাম তাপস কর্মকার৷ তাদের বাড়িতে হানা দিয়ে বিপুল সংখ্যায় জাল ভোটার কার্ড, ড্রাইভিং লাইসেন্স, ব্লু বুক এবং স্মার্ট কার্ড উদ্ধার হয়েছে৷ সেই সঙ্গে মিলেছে এগুলো তৈরির যন্ত্রপাতি, প্রিন্টার, হলোগ্রাম, ডাইস, মোটা প্লাস্টিকের বোর্ড, জাল সরকারি নথি এবং রাজ্যের সবক’টি জেলার আরটিও-র স্ট্যাম্প৷ এমনকি, এর মধ্যে ছিল পরিবহণ সচিবের জাল রাবার স্ট্যাম্পও৷\nপুলিশের দাবি, অমিত জেরায় জানিয়েছে, আজিজুল তাকে জগদীশবাবুর ব্যাঙ্কের চেকটি জাল করে দিয়েছিল৷ সেটা নিয়েই তারা টাকা তুলে আনে৷ কিন্ত্ত কল্পনা পেইন্টসের নাম করে কেন টাকা তোলা হল? অমিতের দাবি, তা একমাত্র আজিজুলই জানে৷ বিধাননগর কমিশনারেটের এডিসি সন্তোষ নিম্বালকর জানিয়েছেন, ‘অমিত অন্য কোনও অপরাধের সঙ্গে যুক্ত রয়েছে কি না, তা আমরা খোঁজার চেষ্টা করছি৷ খতিয়ে দেখা হচ্ছে, কেউ তাদের এই জাল চক্রে নিয়োগ করেছিল কি না৷’\nপুলিশ সূত্রের খবর, বর্ধমান বিস্ফোরণের সঙ্গে আর্শাদ ও আজিজুলের কোনও যোগাযোগ আছে কি না, তা খতিয়ে দেখা হচ্ছে৷ কারণ, জেরায় আর্শাদ জানিয়েছে, বহু বাংলাদেশি এখান থেকে জাল কাগজপত্র তৈরি করেছে৷ সেই কাগজপত্র কোন কোন কাজে ব্যবহার করা হয়েছে, তার খোঁজখবর নেওয়া শুরু করেছে কেন্দ্রীয় গোয়েন্দা দপ্তরও৷\nঅ্যাম্বুল্যান্স অমিল, রাস্তায় মৃত্যু প্রৌঢ়র পরের খবর\nWeb Title : Four arrested includingaBangladeshi in currency note forgery case at Kolkata